
“2011A marca e aña di 
recuperacion, 2012 t’e 
aña di oportunidad” 



NINGUN hende por a kere 
e noticia cu mainta a habri, 
pa tende cu Aruba a conoce 
su prome victima di trafico 
insigur. 

Tabata Aña Nobo mainta, pa 
mas o menos 5’or tabatin un 
accidente na Paradera, unda 
un auto a baha caminda y dal 


den un mata di kwihi. 

Den e auto tabatin e chauf- 
feur, e homber F.C. di 25 aña 
y e pasahero e homber Darlyn 
Dijkhoff di 23 aña. 

Tur dos a wordo transporta cu 
urgencia pa hospital. 

Continuacion pagina 2. 

Darlyn Diikhoff a bira e 
prome morto tragico di Aruba 


Truck a pasa ranca un 
brasa di mata di kwihi 
lag’e keda colga 


DIADOMINGO anochirond 
8'or, Alarm Centrale ta manda 
materialenwagen patras di Ex 
Kooyman na Dakota unda un 
truck lo a pasa ranca un brasa 
grandi di un mata di kwihi. 

E brasa di e mata a keda colga 


riba e caminda y asina tabata 
stroba e fluho di trafico. 
DOW tambe a ser poni na 
altura y mesora a yega na e 
sitio pa coordina e trabao. 
Despues di mas di un ora e 
trabaonan a keda cla y por a 
habri e caminda bek. 


NINGUN hende por a kere e 
noticia cu mainta a habri, pa 
tende cu Aruba a conoce su 


prome victima di trafico insigur. 
Tabata Aña Nobo mainta, pa 
mas o menos 5’or tabatin un 


accidente na Paradera, unda un 
auto a baha caminda y dal den 
un mata di kwihi. 

Den e auto tabatin e chauf- 
feur, e homber F.C. di 25 aña 
y e pasahero e homber Darlyn 
Dijkhoff di 23 aña. Tur dos a 
wordo transporta cu urgencia 
pa hospital. 

Maske cu mester bisa cu na 
prome instante esnan cu a 
keda herida no tabata mustra 
di gravedad y como tal e demas 
autoridadnan no a keda avisa 
tampoco. 

Tabata pa mas o menos 09:40 
dr. Daryanani ta constata morto 
di e pasahero, e homber Darlyn 
Dijkhoff, naci na Santo Do- 
mingo dia 22 november 1988 y 
tabata biba Santa Cruz 2, kende 
segun dokter a fayece a conse- 
cuencia di e heridanan ricibi. 
Tabata e ora ey, cu Ministerio 
Publico a ser poni na altura di 
e accidente fatal aki y a pidi 
autoridadnan mash alto di polis 
pa duna cuenta di loke cu a pasa 
exactamente. 


Extraoficialmente nos tin en- 
tendi cu e noticia aki tambe a 
sorprende autoridadnan poli- 
cial, pasobra nan esnan cu a bay 
atende e accidente, no a mira cu 
nan tabata di e grave ey, si tuma 
na cuenta, cu ambos persona 
hasta a papia cu polis. 

Esaki tabata motibo cu Fiscal di 
Ministerio Publico a laga con- 
fisca e curpa di Darlyn Dijkhoff 
pa termina causa di su morto. 
Ta ser bisa, cu e internamente 
e tabata sangra y ora cu nan 
Hospital a tuma nota di esaki, 
a mand’e di biaha pa sala di op- 
eracion, pero tabata laat caba. 
E pregunta cu tin awe ta, si no 
por a descubri e hecho aki mas 


prome y asina tog salba su bida? 
Investigacion cu ta sigui pa 
Ministerio Publico, lo mester 
determina kico a pasa exacta- 
mente y ohala cu nan por duna 
e informe di e resultado di e 
investigacion y no tapa e causa, 
e.o. si por papia aki atrobe di 
negligencia medico? 
Condolencia n’e famianan, cu 
perdida di un hoben cu a caba 
di cumpli cu su trabao na Rui 
Hotel, unda e ta traha como 
waiter. 

Investigacion ta andando y no 
ta conoci cua t’e motibo cu e 
accidente a sosode, esta cu e 
auto abaha caminda pa subi un 
pal’i kwihi. 



Prome Minister Eman den su discurso nacional 

“2011A marca e afia di recuperacion, 2012 f e afia di oportunidad” 


PROME Minister Mike Eman 
a hiba un discurso nacional cu 
masha pasion den cua el a para 
keto na tur loke aña 2011 a 
trece pa nos y e oportunidadnan 
grandi cu 2012 ta brinda nos. 
Un di e puntonan importante 
di e discurso t’e crecemen- 
to economico di pais Aruba. 
Mientras cu paisnan grandi 
y poderoso rond mundo no 
a haya e caminda pa sali di e 
crisis economico financiero, e 
isla chikito cu yama Aruba a 
marca cu asertacion e caminda 
di recupracion. 

“Cu e pasonan cu nos a tuma 
den finansa publico y e recu- 
peracion nos a cuminsa tambe 
e proceso di yega na mehora 
e situacion financiero di pais 
Aruba. 

Na aña 2013 nos deficit mes- 
ter ta reduci n’e standardnan 


internacional di 3% y na 2016 
nos mester por realisa un pre- 
supuesto balansa”. 

Prome Minister a mustra riba 
e hecho cu ainda falta hopi pa 
wordo haci. E ta ilustra cu tin 
bes ta parce cu no tin suficiente 
ora den un dia, dia den un si- 
man, siman den un luna y un 
aña ta demasiado cortico p’e 
trabounan grandi cu mester 
wordo haci, e proyectonan cu 
mester wordo encamina, e de- 
mas barionan cu mester haya 
atencion, e scolnan cu ainda 
falta pa wordo renoba, e edi- 
ficionan cu mester wordo res- 
taura, e camindanan cu mester 
wordo construi, e cuido di nos 
enfermo y grandinan cu mester 
wordo mehora, e portanan cu 
mester wordo habri y e obstacu- 
lonan cu mester wordo supera. 
Aruba ta tambe un di e poco 
paisnan cu por bisa cu su pro- 


grama di reformacion a bay 
compaña cu un programa hu- 
mano di sosten pa recupera- 
cion di poder di compra, di 
reparticion husto di e pesonan 
nacional y creacion di oportuni- 
dadnan nobo. 

“E programa di recuperacion di 
Aruba ta basa riba un consensus 
nacional ancra den Dialogonan 
Nacional cu partnernan social 
den nos pais”. 

Aña 2011 a marca e aña di re- 
cuperacion, a habri portanan 
nobo, a sende un lus na hori- 
zonte. 

Aña 2012 t’e aña di cosecha, 
di construi riba e fundeshinan 
solido cu a wordo basha, aña 
di proyecto, mas empleo, mas 
entrada y un comunidad uni 
cu un direccion fiho su dilanti. 
E logro di e recuperacion im- 
portante di 2011 ta crea un 
base solido pa haci aña 2012 


un aña di oportunidad. E inver- 
sion humano cu nos a haci den 
buskeda y desaroyo di union y 
harmonia den nos comunidad y 
cu partnernan strategico a crea 


un fuente importante den bon 
boluntad pa haci cosnan grandi 
pa nos pueblo y nos pais”, ta 
parti di discurso di Prome Min- 
ister Mike Eman. 

Intento di triple siucidio den Anasaweg 

Victima femenino a sobrebibi 

E famia aki tabata na Aruba 



WILLEMSTAD - Aña 2012 a habri 
den forma dramático y impac- 
tante na Córsou cu noticia cu a 
plama rónd Córsou y na Aruba 
tambe diadomingo atardi cu a 
haña tres persona morto den un 
apartamento di un compleho na 
Anasaweg cu ta core di Caracs- 
baaiweg pa Koraal Specht. 

E noticia a cuminsa core for di 
momento cu Aña Nobo atardi 
hendenan a mira y tende ma- 
sha auto y otro tipo di vehiculo 
policial core yega ne direccion 
encuestion y nan a sera henter 
Anasaweg pa iniciá investigacion 
di e caso. 

Na final di anochi a resultá cu 
no ta 3 sino 2 persona a fayecé 
y no tabata trata di un caso di 
asesinato cu manera rumornan 
tabata circulá cu ta un adole- 
sente a mata su mayornan. 

Loke a pasa tabata un intento 
di asesinato colectivo entre dos 
adulto y un adolesente, pero e 
señora a sobrebibi e intento di 
siucidio y a keda interná den 
hospital caminda e ta hañando 
tratamento y ta bou di obser- 


vacion. 

Ta trata di un famia di naciona- 
lidad Frances, kendenan a bin 
Córsou for di Aruba dia 18 di 
novémber ultimo di acuerdo cu 
e informe oficial di polis. 

Tabata den careda di 5.15 dia- 
domingo atardi ora cu otro 
habitantenan di e compleho di 
apartamento a informá Central 
di Polis cu tabatin 3 persona den 
e apartamento y cu no tabata 
duna señal di bida. 

Nan tabatin basta tempo y rato 
sin a tende ni mira movecion den 
e apartamento y ta ora cu nan a 
mira sanger sali for di bou di e 
porta dilanti, nan a avisá polis. 
Na yegada di e promé patruya 
policial, nan a bin constatá cu ta- 
batin 3 persona bou di un laken, 
un dama, un hóben masculino y 
un hómber. 

Mas aleu polis a constatá cu ta- 
batin sanger abou na suela den 
e kamber. 

E hóben y e hómber no tabata 
duna señal di bida, miéntras e 
dama sf tabata duna señal di 


bida y tabatin herida caminda el 
a córta su pólsy tabata hopi slap. 
A constatá cu e famia aki tin 
algun tempo caba ta hospedá 
n'e apartamento aki despues 
cu nan a yega for di Aruba, pero 
di bisiñanan polis a tende cu e 
famia tabatin basta problema 
pa motibonan personal-familiar. 
Di fuentenan digno di crédito 
redaccion di AWEMainta a com- 
prondé cu e adolesente supues- 
tamente ta un hóben autista cu 
ta personanan cu tin problema 
pa comunicá cu mundo exterior. 
E problemanan aki aparente- 
mente a condud n'e tragedia. 

Polis no por a duna identidad di 
e hómbery adolesente cu a muri 
caba, pero tin dato cu e señora cu 
a sobrebibi tin 45 aña di edad y 
su inicialnan ta S.A.M. 

A transporté cu urgencia pa 
Hospital pa tratamento y el a 
keda interná. 

Den careda di 19.00'or, dókter di 
polis a constatá morto di e dos 
personanan masculino. Riba 
curpa di e dos personanan cu a 
fayecé no por a nota te caminda 


cu esaki tabata posibel, señal 
di violencia externo, pero tin 
indicacion cu ta remedi nan a 
bebe of a ser administrá un tipo 
di remedi pa nan muri. 
Automaticamente Fiscal di Min- 
isterio Publico a confiscá e cur- 
panan sin bida pa mas inves- 
tigacion. 

N'e sitio polis a confiscá algun 
articulo cu ta di importancia p'e 
investigashon y t'asina leu no 
a confirmá identidad di e dos 
difuntonan. 

Ne momentonan aki e inves- 
tigacion policial ta concentrando 


riba ki ról e muher a hunga den 
e drama aki, pasobra ora polis a 
habri e apartamento nan a haña 
e yiu hómber drumi mei-mei di 
e mama cu tata y esey ta indicá 
cu el a muri promé cu e muher y 
e hómber. 

E caso aki a sacudi Córsou y tam- 
be Aruba diadomingo atardi y e 
rumornan di mas straño tabata 
circulá, pero e hecho simpel ta cu 
un famia consistiendo di mama, 
tata y yiu a purba cometé siuci- 
dio colectivo, pero e mama a so- 
brebibi, pero no ta den condicion 
di papia cune momentonan aki. 


Awor cu periodo di suspencion di 4 empleado di SIAD a expira 

Conseho ta cu tin suficiente motibo pa cuminsa 

cu procedura disciplinario 

E consecuencia di esaki lo por resulta hasta den retiro di nan tur 


MANERA ta conoci Minister di Finanza, 
Mike de Meza a tuma decision algun luna 
pasa, pa duna prohibicion di entrada na 
4 funcionario cu ta traha na SIAD y a laga 
haci un investigacion, pasobra tabatin 
fuerte sospecho cu nan a haci nan mes 
culpable na sacamento di informacion di 
tercera den publicidad. 

Ta trata aki di efuncionarionan, Peter Au- 
werda, kende t'e hefe di ITdi SIAD, sigui pa 


su colaboradornan, Alex Verschoor,Theo 
van Asperen y e dama Lisandra Lacle. 
Manera menciona, nan a keda suspendi y 
prohibi entrada pa por haci un investiga- 
cion profundo. 

Di acuerdo cu nos informacion, for di e 
investigacion haci, por a conclui cu tin 
suficiente indicacion cu tur 4 a haci nan 
mes culpable di a viola regla di nan trabao, 
e.o. di huramentacion pa haci dicho tra- 


bao, pa cual no ta goza mas di confianza 
cu mester tin den un empleado publico. 

E investigacion a dura masha hopi, paso- 
bra despues di e prome periodo di sus- 
pension, esaki a keda alarga, pero awor no 
poralarga esaki mas,y comotal a conseha 
Minister Mike de Meza, pa cuminsa cu e 
procedura disciplinario. Resultado di e 
procedura aki den e caso di mas grave, ta 
retiro for di trabao. Loke nifica cu nan lo 


no bolbe den SIAD, cu manera menciona, 
nan a viola nan propio huramentacion. 

Turesaki mestercana su proceso, pasobra 
unabes cu nan a haya e decision aki, sigur 
nan lo por cana caminda di bay Corte, 
pa bringa e conclusionnan di dicho in- 
vestigacion, pasobra con cu bay bin, e ta 
atacha nan credibilidad seriamente. 

Ki decision Minister de Meza a tuma, no 
ta conoci pa nos 

Mike Eman den su discurso nacional 

Nos a sali busca base mas amplio pa pone Aruba 

bek riba rumbo di progreso" 



E discurso nacional di Prome Minister 
Mike Eman tabata uno di miradanan ret- 
rospectiva y di miras pa dilanti. 

"Nos tin hopi pakico nos mester ta agra- 
decido pa loke ta 2011. A logra inmensam- 
ente hopi y tin un cantidad di reto ta spera 
nos na 2012. Diaologo Nacional 
a hunga un rol di importan- 
cia den trece cambionan 
grandi a base di consensus 
nacional", Prome Minister 
a bisa cu como pueblo 
nos a scohe pa e reto 
di cambio y 
como 
diri- 


gente a cana e caminda di e mandato cu 
tabata crucialmente necesario. 

"Apesar di un mandato electoral cla, nos 
a sali den buskeda di mas base pa forma 
e compromiso nacional pa haci locual 
mester wordo haci pa pone Aruba 
atrobe riba un rumbo di progreso". 
Prome Minister Eman a yama 
danki na tur esnan cu ta kere 
den dialogo, den e buskeda 
di union, den e concertacion 
pa para tras di propositonan 
nacional. 

Instancianan internacional 
manera Fitch Ratings y 
Standard & Poor's a para 
keto n'e reforma y logro- 
nan di nos pais. 

Eman a bisa cu con- 
trario n'e realidad pa 
hopi paisfrente re- 
tonan dificil nos 


no ta fragmenta na cas y nos no ta isola 
internacionalmente. 

"E procesonan sano y inovador cu nos 
ta cana pa desaroya consensus, inspira 
dialogo y participacion riba temanan 
fundamental a crea union y un direccion 
fiho na cas y a acapara aprecio, merito y 
amistad den Reino y internacionalmente". 
E cooperacion cu Aruba a recupera y re- 
construi cu Reino y partnernan strategico 
a base di respet y cooperacion ta brinda 
nos hopi oportunidad. 

"Aruba a bira un plataforma internacional 
pa ideanan nobo. Pa Vice Presidente di 
Merca Al Gore, Principe Heredero Willem 
Alexander, pa profesornan mundialmente 
renombra di universidadnan prestigioso 
manera Harvard y TU Delft, nos isla a 
bira un centro di encuentro pa plantea 
y desaroyo pensamentonan nobo pa un 
desaroyo duradero pa humanidad". 

Eman a sigui bisa cu e prome resulta- 


donan den nos asercamento den buskeda 
di cooperacion ta obvio den e acuerdo 
di cooperacion firma cu Minister Donner 
durante bishita di Su Mahestad Reina 
Beatrix na Aruba. 

E acuerdonan ta papia di sigui desaroya 
e synergia pa traha riba mas basenan di 
cooperacion manera e basenanan alcansa 
cu TNO, Schiphol Group, y e cooperacion 
cu partnernan grandi manera GasUnie y 
Valero ta pa ehecuta proyectonan di con- 
version y inovacion den energia cu ta bay 
baha e costo di energia pa e comunidad 
di Aruba y reduci e costo di operacion pa 
nos refineria. 

"E fundeshi cu nos a pone ta habri opor- 
tunidad tambe pa Aruba bira un'gateway' 
entre Europa y Americas. Na mei awor 
Gobierno di Hulanda a acorda cu lo tin 
e prome encuentro di 'Europa meets 
Americas', Prome Minister Mike Eman a 
duna di conoce. 


Dama a bin haya su casa cu otro dama scondi den cas 


Prome dia di aña ta sosode un drama 
amoroso na Sabana Liber, aki aparente- 
mente e señora a yega su cas y a haya su 
esposo cu un otro dama den e cas. 

E esposo cu no a spera e sorpresa asina 
na inicio di aña a haye obliga di sconde e 
otro dama den cashi of ta baño pero asina 
mes el a ser descubri. Aki ta unda a start 
un problema unda un di e damanan aki 
a ser herida pa un obheto skerpi. Eynan 
na yegada di polis a constata cu e pres- 
encia di un ambulance ta necesario na e 
sitio y un otro patruya policial pa calma e 
situacion. Na yegada di ambulance nan a 
atende e dama herida y a transporte pa 
hospital, mientras polis a detene e Don 
Juan y a hibe warda di Polis di Shaba pa 
duna cuenta di su aventura. Segun bisi- 
ñanan tabata tin masha hopi gritamentoy 
no tabata sa nada di loke tabata pasando 
den e cas te ora polis y ambulance a pre- 
senta na e sitio. Pues na Sabana Liber por 
a scucha un pagara amoroso cu un tiro 
explosivo na fmal. 

ladron a kibra drenta horta vuurwerk for di container 




Diasabra mainta a drenta informe di ladronicia for di container na 
PacificoTarabana, a dirigi polis na e sitio. Na yegada a bin compro- 
nde cu antisocialnan a kibra drenta horta na e container di klap na 
PacificoTarabana. E ladronnan a logra bay cu cantidad di vuurwerk 
incluyendo un cantidad di pagara. Polis a tuma e kehoy a pasa esaki 
pa recherche investiga. 


Dama a topa cu 
homber cu tabata 
tin e cadena cu 
nan a caba di 
ranca for di dje 


Invitacion Special 

Brindis di Aña Nobo 

Diasabra merdia durante cu 
mironesnan tabata disfrutan- 
do di tiramento di pagara un 
homber a pasa ranca cadena 
for di un dama y a core bay cu e 
cadena. E dama a sigui y a logra 
haya un otro hende cu e cadena e 
dama a logra recupera su cadena. 
Polis a purba di localisa esun cu 
a horta e cadena pero esaki a 
bandona e sitio, pero si a topa cu 
hende cu conoce y tambe a topa 
esun cu tabata tin e cadena den 
su poder pa mas claridad polis 
a detene pa asina logra saca afo 
ken ta e ladron. 


Musica, catermg, bebida, bolo y ambiente ameno! 


Dirfcnva Red Denvoti-inco 

A atende hopi paciente cu keho pa dokter di cas 

Departamento di Emergencia a trata menos 
uictima di vuurwerk cu 2010-2011 


DEPARTAMENTO di Emergencia di Dr. Horacio 
E. Oduber Hospital a trata durante fin di siman di 
aña 2011 pa 2012 relativamente menos victima 
di vuurwerk compara cu aña 2010 y hasta 2009. 
E registracion pa victimanan di vuurwerka cum- 
insa 28 di december 2011 te cu dia 2 di januari 
2012. Te cu dia 2 di januari pa 1 or di merdia a 
registra 7 victima causa pa vuurwerk cual ta 1 
victima menos cu aña 2010-2011. 

Remarcabel t'e hecho cu e victima di mas jong 
tabatin 3 aña cu un herida na su wowo causa 
pa vuurwerk. Mayoria di e victimanan tabata 
ser masculino cuminsando di e edad di 3 aña 
te cu 68aña y di e 7 casonan aki ningun victima 


tabata di un gravedad halto pa ser admiti den 
Hospital. E victimanan aki a haya kemadura 
di vuurwerk a base di caida, tambe na wowo 
y man. 

Si mester remarca cu Departamento di Emer- 
gencia tabata bastante trankil durante e cambio 
di aña, pero durante e otro dianan y tambe 1 
di januari anochi a atende hopi paciente cu 
no tabata di emergencia sino casonan pa un 
dokter di cas. 

Pa loke t'e otro casonan di emergencia a atende 
6 victima di maltrato, algun cu intoxicacion di 
alcohol y tambe victima a causa di accidente 
di auto. 





Banco di Seguro Social Aruba 


ANUNCIO PA EMPLEADONAN PUBLICO S \7b 
Y EMPLEADONAN CU STATUS IGUAL 

Den linea cu e decision di Conseho di Minister di dia 5 di 
augustus ultimo, SVb ta informa tur empleadonan publico 
of empleadonan cu status igual cu: 

• Entrante 1 di januari 2012 notificacion di AO ta tuma lugar 
na e departamento unda ta emplea. 

• E notificacion ta tuma lugar conforme e procedura di 
notificacion cu e director di departamento determina. 

Pa mas informacion tuma contacto cu director di 
departamento. 

Sea asina bon di tuma bon nota di e aviso aki. 

ir. Edwin M. Jacobs 
Director 

www.svbaruba.org 


■{ SVb - Seguridad pa Aruba su comunidad 


Banco di Seguro Social Aruba * j 

SVb 

SESIONNAN Dl INFORMACION 
FLEXPENSIOEN-AOV 

En conexion cu introduccion di Flexpensioen-AOV, SVb 
ta tene dos sesion di informacion riba e asunto aki riba e 
siguiente fechanan: 

• Diaranson 4 di januari 2012 na edificio di SVb na San 
Nicolas pa 6.00 pm. 

• Diahuebs 5 di januari 2012 na edificio di sindicato 
SEPPA na Hato (banda di EPB) pa 6.00 pm. 

Personanan cu a ricibi carta di SVb pone atencion cu e 
sitio di dia 5 di januari a cambia. 

SVb ta invita especialmente personanan cu a y ta haci 60 
aña na luna di december2011 yjanuari 2012. 

ir. Edwin M. Jacobs 
Director 

-( SVb - Seguridad pa Aruba su comunidad )- 


Banco di Seguro Social Aruba 


SVb 


AVISO 

PA PERSONA CU A CUMPLI 60 AÑA 
NA DECEMBER 2011 OF NA JANUARI 2012 


Entrante 1 di januari 2012 a drenta na vigor cambionan den ley di AOV 
relaciona cu introduccion di e asina yama Flex-AOV. E cambionan di 
ley ta introduci un areglo di transicion pa personanan cu nan derecho 
riba pensioen ta cuminsa riba 1 di januari y 1 di februari 2012. 

E areglo di transicion aki ta otorga e personanan cu a haci 60 aña na 
december2011 y najanuari 2012 e derecho pa nan tambe por pospone 
nan cobransa di pensioen di biehes. Pa por pospone e pensioen, e 
personanan mester a entrega nan peticionnan pa pensioen di biehes 
na tempo na SVb. 

E grupo di persona menciona aki riba tin te cu dia 31 di januari 2012 pa 
duna di conoce na SVb cu nan ta haci uso di nan derecho riba pospone 
cobransa di pension. Pa esaki, ta suplica e personanan aki pa acudi 
personalmente na Departamento di Pensioen na SVb pa asina yena 
e peticion correspondiente. 

E persona cu no ta desea di haci uso di su derecho por opta pa ricibi 
su pago. Pa esaki tambe ta suplica e cliente pa pasa na SVb pa yena 
e declaracion correspondiente. Di otro forma e pension lo keda paga 
automaticamente durante luna di februari. 

Sea asina bon di tuma bon nota di e aviso aki. 

ir. Edwin M. Jacobs 
Director 


-C SVb - Seguridad pa Aruba su comunidad 

Banco di Seguro Social Aruba 

FLEX-AOV 

INFORMACION RIBA DERECHO Dl POSPONE 
COBRANSA Dl PENSIOEN Dl BIEHES 

Entrante 1 di januari 2012 a drenta na vigor e asina yama Flex-AOV. Siguientemente 
Banco di Seguro Social, SVb, ta suministra informacion basico tocante e Flex-AOV. 

60 aña, bo persona ta haya derecho riba AWG 890,- florin 
di e AWG 1.780,-. Si bo dicidi di pospone bo pensioen, bo 
pensioen ta aumenta cu 7%. Cu bo 61 aña bo por cobra un 
pensioen di AWG 953,- florin pa luna. 


Flexpensioen-AOV kico e ta? 

E Flexpensioen-AOV ta encera cu e persona cu 
yega 60 aña y ta haya e derecho riba un pensioen di 
biehes di SVb, ta haya e derecho tambe pa pospone 
cobransa di su pensioen cada vez cu 1 aña. Esa- 
ki ta nifica cu por ehempel un persona por scoge pa no 
cobra su pensioen di biehes ora e yega 60 aña 
pero ta lag’e aden pa un aña y por cuminsa cobra 
esaki cu su 61 aña. E siguiente aña e persona por bolbe 
dicidi di pospone e pensioen cu un otro aña, pa asina e 
cobra esaki cu 62 aña. Esaki e por haci pa un maximo di 
5 biaha. E areglo di flexpensioen-AOV ta drenta na vigor 
entrante 1 di januari 2012. 

Kico ta e beneficio cu mi ta ricibi a cambio di pospone 
mi pensioen? 

Pa cada aña cu un persona pospone su pensio- 
en di biehes, e suma di su pensioen acumula te na e 
momento ey ta aumenta cu 7%. 

Laga nos ilustra esaki cu un ehempel di e pensio- 
en pa un persona soltero. Na momento di yega 60 
aña e pensioen di e persona aki ta AWG 1.057,- florin 
pa luna. E ta dicidi di pospone su pensioen. Cu su 
61 aña, su pensioen di biehes ta aumenta cu 7% di 
AWG 1.057,- y ta bira AWG 1.131,- florin pa luna. 
Si e persona dicidi di pospone un biaha mas na su 61 aña, 
su pensioen lo sigui aumenta cu 7% di AWG 1.131,- y bira 
AWG 1.211,- florin pa luna. E tabel akibao ta duna un bista 
di con e pensioen di soltero y pensioen di casa ta aumenta 
ora cu e keda pospone. 


Edad 

Pensioen 

Pensioen 

Pensioen 


soltero pa 
luna 

casa pa luna 

casa splits pa 
luna 

60 aña 

1.057,- 

1.780,- 

890,- 

61 aña 

1.131,- 

1.905,- 

9.53,- 

62 aña 

1.210,- 

2.038,- 

1.019,- 

63 aña 

1.295,- 

2.181,- 

1.091,- 

64 aña 

1.386,- 

2.333,- 

1.167,- 

65 aña 

1.482,- 

2.497,- 

1.249,- 


Si mi casa a cuminsa cobra pensioen di biehes caba, 
ora mi yega 60 aña mi por pospone mi parti pa mi haya 
mas pension? 

Si, den caso cu bo casa a cuminsa cobra pensioen di biehes 
caba, na momento cu bo persona cumpli 60 aña bo ta haya 
e derecho pa pospone bo parti di pensioen cu bo persona 
tin derecho ariba dje. Laga nos ilustra esaki cu un ehempel. 
Bo casa ta mas cu 60 aña y e ta ricibiendo AWG 1.780,- flo- 
rin pa luna na pensioen. Na momento cu bo persona cumpli 


Un pareha ta permiti pa pospone un maximo di 5 biaha. 
Pa esaki ta conta e biahanan cu cada un a pospone. Por 
ehempel si e partner cu a yega 60 aña prome pospone 2 
biaha, e otro partner na momento cu e yega 60 aña por 
pospone su parti di pensioen cu solamente 3 biaha. Asina 
hunto e pareha ta pospone 5 biaha. 

Kico mi mester haci pa mi por pospone mi pensioen? 

Un luna prome cu bo derecho riba pensioen cuminsa bo 
mester acudi na departamento di Pensioen di SVb pa 
entrega e peticion pa pospone bo pensioen. Mester corda 
cu bo derecho riba pensioen ta cuminsa e luna siguiente na 
esun cu bo a cumpli 60 aña. Si bo ta cumpli aña na januari, 
bo derecho riba pensioen ta cuminsa na luna di februari 

Tur hende por dicidi di pospone su pensioen? 

Si, tur persona cu ta cumpli cu e exigencianan pa haya pen- 
sioen di biehes por dicidi di pospone su pensioen. 

Si mi dicidi di pospone mi pensioen, na caminda mi por 
revoca e posponemento? 

No, durante e aña cu bo persona pospone e pensioen bo 
no por revoca esaki. 

Si mi entrega mi peticion pa pensioen despues cu mi cumpli 
60 aña, mi por pospone mi pensioen ainda? 

No, pa por pospone bo pensioen di biehes e peticion pa 
pospone mester keda entrega un luna prome e derecho 
riba pensioen di biehes drenta na vigor. 

Mas informacion 

Pa mas informacion por tuma contacto cu Departamento di 
Pensioen na 527-2760 of via info@svbaruba.org. 
Departamento di Pensioen ta habri di dialuna pa diabierna 
di 8:00 AM te cu 12:00 PM y desde 1:00 PM te cu 3:00 PM. 
Departamento di Pensioen ta cera pa publico tur 
diaranson merdia. 

Departamento di Pensioen Oranjestad 
Vondellaan 21 
Telefon 527-2760 

Departamento di Pensioen San Nicolas 
Bernardstraat 67C 
Telefon 5272790 

Bishita nos na www.svbaruba.org. 


-Q SVb - Seguridad pa Aruba su comunidad )- 

Diahuebs mainta a drenta in- 
forme di cu tin un cuarto na 
candela na un cas na Pos Abao, 
a dirigi polis como bombero na 
e sitio. Na yegada di e bomb- 
eronan nan a nota cu aki ta trata 
di un cuarto di palo cu tin patras 
di e cas y cu ta ser usa pa warda 
varios cos. E cuarto aki a pega na 
candela debi na e tiramento di 
klap na un forma irresponsable. 
Despues di un rato bomberonan 
a combati e candela pero e cu- 
arto a kima por completo. 




Diasabra madruga a drenta informe di cu un persona a 
yega na hospital y a fayece, a dirigi autoridadnan com- 
petente na hospital ya cu aparentemente aki lo por ta 
trata di un caso di overdose. E homber Julio Matos di 
36 aña di edad ta fayece, el a yega na Eerste Hulp den 
careda di 2or di madruga den un estado di shock per- 
sonal di Hospital a trata e victima pero no a logra scapa 
su bida y ta fayeceden careda di 5'ordi mainta. Fiscal a 
tuma e curpa den beslag pa asina practica autopsia pa 
saca afo kico exactamente ta causa di su morto. Famia 
ta den un dolo inmenso cu perdida di nan ser keri. Nos 
di AWEmainta kier a extende palabra di condolencia na 
famia y paz na su restonan. 

Dama chauffeur no a regula 
velocidad a bay dal tras di 
auto baha caminda drenta rooi 



i hf i 






Diahuebs atardi a drenta informe di un accidente cu hende herida na Camacuri, a dirigi polis como 
ambulance na e sitio. Na yegada di e patruya policial ya caba e personal di ambulance tabata aten- 
diendo e victima. A bin resulta cu e chauffeur di e Atos bayendo pariba no a regula su velocidad y 
ni a mantene distancia y a ripara mucho laat y aunke el a purba desvia asina mes el a bay dal patras 
den banda di e auto su dilanti, e impacto tabata fuertey e Atosa bay cay den ecanal di e riool banda 
pazuid di caminda. Un dama a resulta levemente herida cu sangramento na nanishi y ambulance 
a trate na e sitio mes. 



Diasabra madruga a drenta informe di un accidente unda un auto lo 
a subi e rotondediTanki Leendert,a dirigi polis na e sitio. Na yegada 
a bin compronde cu yegando e rotonde e chauffeur a slowdown pero 
debi na e tera cu tini e auto a sigui slip bay subi e rotonde. Pero debi 
cu e bumperdilanti ta hopi abaoesaki a kibra y a bay keda pega bao 
di e auto. Afortunadamente ningun hende a resulta herida. 


Participacion importante! 


RBTTBankta participa cu desde januari 1, 2012 tursu oficinanan ta accesible via un 

number nobo di faxcentral: 523-3200 

Tuma nota cu e number di fax anterior no lo ta den uso mas. Pa tur bo preguntanan encuanto 
bo asuntonan bancario, bo por sigui yama nos RBTT Service Line 588-0101. 


RBTT Bank... bo banco pa un mihor servicio! 






TOGETHER FORWARD 


Bo Fuemte di 
Sucesqs! 

DiABIERNA pasa Minister Ot- 
mar Oduber tabata presente 
na Aruba Tourism Authority pa 
hunto cu directiva, Hunta Comis- 


ario, empleado y partnernan den 
industria turistico bisa ayo na aña 
2011, cu sigur tabata uno hopi 
positivo pa industria turistico di 


iti Hitess 


HITESS N.V. 
Arendstraat 124 
Tel :+297 - 588-5966 
Fax: +297 - 588-5895 


1 fccHNDib&T i*Lis. ii Em a il: info@hitess.com 


OuKh riH :mit ftn 


Special Price 



GroundingCement Afl. 79.50 


Ground rod 3/4" x 10" Afl. 74.00 

Ground rod 3/4"x 10"Treaded Afl. 104.00 

20% Discont on cash saleJjW 




Opening hours: Mon-Fri 8:00 am - 5:30 pm 

Sat 8:00 am -12:00 pm 

Call us at 588-5966 


ROBAN 

CONSTRUCTION MATERIAIS \ MORE 
Madiki 120 Schuins T/0 CB Piaya Pabao Tel: 5882436 


Special this week 

Schrootjes wit 4 - 5 - 6m 

10 % Discount 

Open: Mo-Fri: 8.00-12.00 / 1.30-5.30 Sat: 8.00 -2.00 


nos isla. 

El a duna di conoce cu e exito di 
turismo no ta cuminsa pasobra 
awe tin un Minister dinamico y 
cu e ta tuma aña 2011 como e 
base pa bisa cu e ta sumamente 
orguyoso di Oficina diTurismo di 
Aruba, ATA SG! 

E mandatario a recorda con un 
poco mas di un aña pasa e hunto 
cu tur esnan di ATA tabata den un 
kamber chikito na Westin Resort 
y contrario na awe cu turta smile, 
e dia ey nan tabata wak'e cu un 


cara sin un smile. 

"Boso tur di Oficina di Turismo 
a demostra cu den un aña den 
transicion asina grandi pa move 
den un identidad totalmete 
priva, para riba boso pia, cu 
boso mesun entrada, cu boso 
mesun presupuesto y boso me- 
sun directiva como tambe Hunta 
Comisario, turismo cu tabatin 
como meta un crecemento di 
3%, ultimo cifra ta mustra ta 
indica cu lo cere rond di 5.6%! 
Pabien, un fuerte aplauso pa 
bosotur", MinisterOtmarOduber 
a duna di conoce. 


E palabranan aki di e Ministeren- 
carga cu Turismo sigur a wordo 
hopi aprecia pa tur esnan di ATA 
cu durante 2011 a sa di demostra 
nan derecho di existencia como 
un entidad priva y cu ta must- 
rando cu pa 2012 e logronan di 
2011 lo wordo ripiti. 

Despues di e parti oficial a pasa 
pa cende e pagara cu a wordo 
bendiciona cu awacero y despu- 
es a sigui un rato ameno cu tur 
esnan presente pa celebra e 
resultadonan positivo di e aña 
cu a caba di sera. 

Evelyn Wever-Croes, den su mensahe di fin di aña 

Aña 2011 tabata un aña dificil, un aña carga 
cu cantidad di problema sin soluciona 

2012 Mester cambio 


"NOS a yega na final di un otro 
aña, un aña sigur dificil pa hopi 
den nos comunidad. Un aña tipi- 
fica pa sucesonan cu a impacta 
henter comunidad, y pa hopi 
desunion. Nos a wordo azota 
pa dos hos, un na Paradera un 
na Noord, cu consecuencianan 
material grandi. Nos a conoce 
demasiado morto den trafico, 
especialmente hobennan. 

Hopi famia ta lucha pa por cubri 
nan gastonan na fin di luna. 
Miles di famia no por paga nan 
cuentanan di awa y coriente, y 
800 famia mas a haya nan obliga 
pa pidi onderstand. Desempleo 
a aumenta", asina lider di MEP, 
mr. Evelyn Wever-Croes a duna 
di conoce den su mensahe di 
fin di aña. 

E lider di MEP a sigui declara cu 
e deficit financiero y e debenan 
total di pais Aruba a sigui crece 
den 2011; nos deficit a subi di 
163 miyon pa 325 miyon florin. 
Alabez nos reservanan di divisa 
a reduci drasticamente den ap- 
enas 1 aña di tempo. 

Gobierno actual no a cumpli cu e 
promesa di campaña, esta di kita 
e BBO totalmente. 

Gobierno ta insisti cu economfa a 
crece cu 10%, pero ningun hen- 
de no ta sinti e crecemento ey. 
No ta creando proyectonan 
(cuponan di trabao) duradero 
pa nos comunidad; e paar di 
proyectonan cu ta andando 
actualmente ta pa gran parti 
infrastructural. Gobierno ta bisa 
cu turismo a crece, pero hotelnan 
ta bashi y trahadornan a wordo 
manda cas, y ainda no tin un so- 
lucion p'e problema di ex-Bushiri 
Hotel. 

Enseñansa nota hayandoeaten- 
cion cu mester, si di berdad nos 
kier ta un pais competitivo den 
siglo 21, nos mester inverti mas 
den enseñansa, sino nos ta keda 


un pais pober cu ta depende di 
otronan pa yuda nos. 

Gobierno a pusha pa pasa e ley 
di enseñanza obligatorio, pero 
no tin facilidad y medionan 
necesario pa haci esaki den un 
forma eficiente den un periodo 
cortico. Alabez no a envolvi e 
partnernan strategico, manera 
SKOAySIMAR. 

Pa capricho politico a tranca 
completamente e proyecto di 
un HAVO/VWO scol na Noord, 
siendo cu e necesidad ta grandi. 

Salubridad Publico ta den masha 
mal estado, e confiansa ya no tey 
mas den nos salubridad publico. 
Ora cu un mama ta muri despues 
di parto debi na negligencia 
medico, ta muestra cu nos a yega 
e punto culminante. 

Mester bin un cambio drastico 
den salubridad publico, y liher. 
Pa capricho politico a tranca 
completamente e proyecto di 
un hospital pa San Nicolas. No tin 
solucion pa problema di dengue. 

"Nos pais ta birando dia pa 
dia mas insigur, criminalidad a 
aumenta den forma alarmante 
den 2011: Mas ladronicia; mas 
adicto riba caya, mas joy-riding; 
mas caso di crimen no soluciona. 
Nos trafico tambe ta sumamente 
insigur. 

Enbes di usa deporta pa com- 
bati criminalidad, nos Gobierno 
a percura pa Lotto pa Deporte 
casi bay bancarota. 

Pa capricho politico no kier 
termina e canchanan deportivo 
di Little League na Pos Chikito y 
esun di Lifida na Savaneta. 
Gobierno a inverti si den un 
proyecto di tram, cu tin Caya 
Grandi manera un campo di 
guera, y cual proyecto ya caba a 
pasa 25 miyon florin! 

E proyecto di Liniar Park cu ta 
coriendo cu un atraso grandi y 
cu a surpasa e presupuesto cu 


sumanan gigantesco. 

E proyecto di Europe House cu 
te dia di awe nos no sa kend- 
enan a enriquese nan mes den 
e proyecto aki, pero un cos si 
nos sa, ta cu e proyecto no a bay 
segun regla. 

Gobierno a inverti den cement, 
asfalt y klinker, pero no den e 
HENDE, no den bienestar gen- 
eral", segun Evelyn Wever-Croes. 

Nos ta celebrando 25 anja di nos 
Status Aparte, pero awor mas 
cu nunca nos autonomia ta na 
peliger, pasobra Gobierno di AVP 
ta hibando nos mas y mas den 
Europa y den UPG, pero no kier 
papia di esaki. 

No kier duna informacion na 
pueblo, ora nan wordo yama pa 
duna cuenta den Parlamento, 
nan ta core pa debate. 

Nos a mira si cu structuralmente 
e Gobierno aki ta purba na elim- 
ina e memoria di nos Libertador 
Betico Croes. Nan a purba cel- 
ebra e aña cu a pasa, sin duna 
atencion debido na Nos Liberta- 
dor. Ya no ta celebra riba Plaza 
Betico Croes mas. 

Di ripiente ta cuminsa discusion 
ken a logra e Status Aparte. Di 
ripiente kier cambia y falsifica 
historia. 

Tur e odio y discordia cu Prome 
Minister a sembra riba e me- 
moria di Betico Croes a cumlina 
den e acto cu malhechornan a 
comete riba e graf di Nos Liberta- 
dor dia 17 di april di aña pasa. 
Pero pueblo a responde, pueblo 
a demostra masalmente cu no 
maske 25 aña a pasa, Betico 
Croes ta sigi biba den nos cu- 
rason. Nos pueblo a dune e 
reconocimento y e respet cu e 
merece,y cu e no ta haya di nos 
Gobierno. 

Den Parlamento no ta existi 
democracia parlamentario na 
Aruba; dictadura di mayoria ta 


prevalece. Y riba dje sentenci- 
anan di Huez ta wordo poni un 
banda. 

Ainda persecucion politico ta na 
orden di dia, mama y tatanan di 
famia ta wordo kita for di trabou 
awe ainda, simplemente pa mo- 
tibonan politico. Cu esaki e Go- 
bierno aki a causa hopi disunion, 
segun Wever-Croes. 

Eaña nobo cu a cuminsa lo no ta 
facil. E problemanan economico, 
financiero y social no por wordo 
soluciona di un dia pa otro. Pero 
nos mester tin e fe cu Dios lo 
sigi bendiciona nos isla y liber 
di tur malo. 

Den e aña nobo aki, pueblo lo 
mira mas cambio den partido 
Movimiento Electoral di Pueblo, 
nos lo ta mas den pueblo y me- 
nos den Parlamento. Tin hopi 
sufrimento den nos pueblo, y 
experiencia a siña nos cu e dos 
añanan cu a pasa, den Parla- 
mento nos no por logra 


"Laga nos tuma e dos hosnan 
como señal di Dios cu nos mester 
uni mas. Laga nos ta mas uni den 
2012 pa hunto nos enfrenta tur e 
retonan nos dilanti. 

Retonan pa nos pais, financiero, 
economico, den conserva nos 
autonomia. 

Pero tambe retonan den nos 
famianan, den educacion di 
nos yiunan, den mantene nos 
famianan hunto, den mantene 
matromonionan hunto. Nos 
mester ta uni pa por enfrenta e 
retonan aki. 

Ban drenta e aña nobo cu hopi 
fe, speransa y positivismo cu e 
aña nobo aki lo ta mihorcu esun 
cu a caba. 

Mi ta desea pa den cada hogar 
por reina pas, harmonia y feli- 
cidad. Cu Dios Todopoderoso 
bendiciona nospaisAruba",asina 
lider di MEP, Evelyn Wever-Croes 
a finalisa su mensahe pa cu e 
aña nobo. 


nada, y pesey nos ta 
bay yuda caminda 
mester yuda di- 
rectamente, den 
tur skina di nos 
isla. 

Laga nos siña di 
experiencia di e 
aña aki. 





K 

Sindicato di Maestro di Aruba SIMAR cu mensahe na tur esnan den enseñansa: 

Aña 2011 tabatin su logronan y 

tin mas pa haci na 2012 


SIMAR a manda mensahe pa tur 
colega den e mundo di enseñan- 
sa, specialmente miembronan di 
nan sindicato. 

Na prome luga directiva di Simar 
ta desea cada un di nan un feliz y 
prospero aña 2012, yen di dicha, 
salud, amor, sabiduria, alegria y 
prosperidad. 

Simar a sera aña 2011 cu dife- 


rente logro importante, e.o. a 
tuma lugar Dialogo Social riba 
enseñansa y seguridad, comision 
cu a traha riba restructuracion 
salarial a entrega nan trabou y 
esaki awor ta den man di KPMG 
p'e siguiente paso, a firma pro- 
tocol di pensioen y tambe di 
indexering. Tambe Comision di 
Seguridad a entrega un mani- 



Authorized Authorized 
Reseller Service Provider 


Introducing: 

masni 

purveyor of electronics fashion 



Exclusive available at: 

(Store 

A R U B A 

Ponton 67b-2 | 588.6248 | info@istorearuba.com 


Open Monday - Saturday from 9am - 6pm 


fiesto cu puntonan importante 
cu Gobierno lo mester bay para 
keto na nan entorno seguridad 
den enseñansa, specialmente di 
docentenan. 

E mundo di enseñansa a haya 
hopi atencion pa motibo di e 
atencion cu Simar ta duna n'e 
desaroyonan cu a tuma lugar. 
Pero mas cu claro nos ta leu fey 
cas. Tin hopi punto di atencion 
importante cu ta preocupa nos 
tur. 

E.o. introduccion di ley di ense- 
ñansa obligatorio, cual na opin- 
ion di Simar no a wordo trata 
debidamente. Nos tur mester 
ta hopi consciente di e desar- 
oyonan aki, ya cu ta nos, esnan 
den candela t'esnan cu lo carga 
e consecuencianan. 

Simarta kere cu un di e metanan 
di un pais mesterta ditin educa- 
cion optimal pa su hendenan. Pa 
nos logra esaki nos mesterta mas 
uni, mas atento, mas consciente 
y mas abierto. 

Educacion ta parti importante 
di desaroyo di un pais. Analisis a 
demostra cu 70% di Aruba ta na 
nivel di LBO/MBO. Esey ta dem- 
ostra cu un caminda nos mester 
trece cambio. E responsabilidad 
ta den man di tur e actornan cu 
tin di haci cu e desaroyo den 
enseñansa. Nos docentenan 
t'esnan cu tin e reto di mas gran- 
di. Y pesey nos mester bay traha 
n'e cambionan necesario na nan 
bienestar den e aña benidero. 

Durante aña 2011 Simar a pasa 
dor di cambionan grandi. E.o. nos 
a conoce un directiva nobo cu 
un Presidente y Vice-Presidente 
nobo. Pa prome biaha den su 
historia, Simar ta bou liderazgo 
di dos hende muher. 

Directiva a organisa diferente 
charla. Un hopi bon bishita taba- 
ta esun"bostabilidademocional 
ta den bo man".Tabatin 3 charla 
mas cual nan lamentablemente 
tabata bishita door di masha 


poco docente. Nos lo bay son- 
dea ta kico t'e motibonan y con 
nos por soluciona esakinan, pa 
miembronan ta mas involucra 
cu nan sindicato. E actividadnan 
social, manera semper, tabata 
bon organisa y bon bishita. 

Den 2012 SIMAR tin trabounan 
pendiente. Nos lo cuminsa cu 
reuni cu Minister di Enseñansa 
pa trata con nos ta sigui cana 
riba restructuracion salarial. Nos 
tin casonan canando cu asina 
cu aña habri lo yega Corte cu ta 
trata mal"inschaling"di docente 
y sigur Simar lo sigui riba tur es- 
nan cu ta pendiente.Tambe nos 
lo bay haci nos maximo esfuerso 
p'e docentenan cu tin e nece- 
sidad, por haya guia profesional 
pa problemanan di trabou- 
personal den Simar. Directiva 
lo sigui sinta cu directivanan di 
scol, cual a cuminsa den 2011 y 
a resulta hopi positivo.Tambe lo 
cuminsa bishita docentenan den 
scol mes. E meta ta pa yega mas 
cerca di docentenan y stimula un 
mihor relacion cu Simar. 

Un comision ya ta trahando duro 
pa den 2012 Simar por tin su 
reglanan di cas tambe cla. 
Directiva lo cuminsa e prome 
fasedi Simarsu patio. Nosa tene 
cuenta cu e peticion di miem- 
bronan, pues e patio fuera di lo 
bira un lugar pa organisa fiesta, 
lo bira un centro multi-funcional 
caminda nan tambe por bin 
pa ratonan ameno y social cu 
coleganan. Tambe e cancha pa 
hunga beach-volleyball-basket 
lo bira un realidad. Meta final lo 
ta pa april cu su apertura cu un 
Festival di Canto pa maestro. 

Por ultimo directiva kier recorda 
tur su miembronan riba un 
reunion general dia 5 di janu- 
ari (no keda sin pasa busca bo 
hard-copie cu informacion hopi 
importante di e punto di agenda 
principal desde dia 2 di januari 
na oficina) y tambe riba e brindis 




di aña nobo cual lo tuma lugar 
diabierne benidero, 6 di januari 
2012 di 8:00 pm pa 12:00 am 
na sede di SIMAR cu musica di 
"Rincon Boys". Corda cu esnan cu 
trece un miembro nobo y/of bira 
miembro e anochi aki lo haya un 
sorpresa y pa tur miembro lo tin 
un regalo. Por fabor presenta na 
porta cu bo carnet of un iden- 
tificacion. (No-miembro mester 
paga pa drenta). 

Feliz aña 2012! 



HOTLINE 

733-8477 

Nos e-mail: 


noticia@awemainta.com 


Tel: 583-1400 
Fax: 583-1444 

David Yurman a hnnra Jnyeria Gandelman 
como e “Nlost Outstand ng Caribbean Retailer" 



RECIENTEMENTE David Yur- 
man a organisa un cena na Hyatt 
Regency pa tur empleado di 
Gandelman. 

Motibo di e evento aki t'e hecho 
cu Gandelman a resulta atrobe 
e "Top Retailer" den Caribe pa 


David Yurman. 

Durante e actividad aki, sr. Rob- 
ert Gandelman tambe a keda 
honra cu e"Golden Cable Award 
for Outstanding Sales Perfor- 
mance and Achievement". 


Esaki ta prome biaha cu David 
Yurman ta honra un persona cu 
un premacion asina halto pa un 
negoshi. 

Aña pasa David Yurman a recon- 
oce Gandelman como e negoshi 


por detal cu mas a crece. E aña 
aki Gandelman a resulta e retailer 
nr. 1 den Caribe. 

E otro team di management di e 
tiendanan di Gandelman tambe 
a keda reconoci cu Plakat di 
Reconocimento pa nan perfor- 


mance, cu e.o. a haci Gandel- 
man e negoshi den joya mas 
grandi di Caribe. Nos palabra di 
felicitacion. 

E potretnan aki ta ilustra e im- 
presion di e anochi special aki di 
reconocimento. 




DECEMBER SPECIAL 

PROMOTION $8500 

Give your loved one the gift they H lncluslveofBBC W 
really want! 

The Ultimate Spa Experience 

SPA PACKAGE DEAL 

Relaxing Massage 
Cleopatra Scrub 


Complimentary glass 
of wine 


Relax by our tropical pool before or after 
your treatment. 


BayBe aC 


floutique 

qEXPICT THFq 



HO TA DESEA PA HO AUTO LUCI Y NO 
LAGABO NA CAYA PA FIN DI AÑA? 
PASA PA BO PIESANAN D1 CALIDAD NA 
CIJAT.KIFR DI NOS SUCLTRSALNAN, 


t.'iirj, i ,ihji, IJ 5 SjKjiiij. Rljfito 7(1 SIi.iK.i 1 

Tcl: JW-SMfi TeJ: J0MK3 Tefc K74K21 



Tuma responsabilidad 
pa bo salud practicando 
TflOIST TAICHI® artenan 
interno di salud 


DIANAN 10,11,12,y 14dijanuari proximo, 6 klas nobo diTaoistTai 
Chi®artenan internodi salud pa principianteta cuminsa na diferente 
localidad. E biaha aki lo continua haci uzo di nos Centro recien adkiri 
na Stadionweg 13 dunando 2 les pa siman. E otro localidadnan di 
custumber cual ta Club Caiquetio na Paradera y Scol Promer Paso na 
Savaneta ta keda den uzo normalmente te despues di renobacion 
total di nos Centro. E lesnan di Health Recovery ta sigui tuma luga 
na e Centro tur diasabra di 9 pa 10 a.m. 

Diasabra 7 di januari tin demostracion di Taoist Tai Chi®artenan 
interno di salud na Stadionweg 13 entre 8 y 9.30 a.m. Tambe tin 
demostracion y oportunidad pa busca informacion dialuna 9 di 
januari na ClubCaiquetioentre 9y 11 a.m.y entre 8.30 y 9.15 pm. Por 
registra pa e lesnan nobo di biaha. Pa mas informacion por bishita 
www.taoist.org encuanto e orario di e lesnan y tambe tocante loke 
TaoistTai Chi®artenan internodisalud por haci pa esnan cu kiertuma 
responsabilidad pa nan propio salud. E mehoracion den condicion 
fisico y mental ta obvio y p'esei nos ta recomenda tur esnan cu kier 
mantene un bon salud pa bishita nos libremente na Stadionweg 
13, na Club Caiquetio of na Prome Paso Kleuterschool na Savaneta 
y cuminsa practica TaoistTai Chi®artenan interno di salud cu nos. 
Pa mas informacion por yama Sra. Irena Croes tel. 593-4463, Sra. 
Marianne Croes tel. 733-0074 of Sra. Madel Jacopucci tel. 733-5433 





DESPUES di un exitoso competencia di e prome 
edicion di "The Next Chef Culinary Competition", 
dia 15 di november a cuminsa cu e di dos edicion. 
E competencia aki, caminda e tres participantenan 
ta studiante di EPI, a ricibi diferente receta cu nan 
lo mester ehecuta uzando e dos productonan 
Splenda y Anchor. Cada un participante mester a 
traha 3 diferente plato, cu ta entrada, plato princi- 
pal y dessert. E evento aki a wordo transmiti atraves 
di'Tabitha'sTV Show"riba Telearuba, Canal 13. 

Splenda manera ta conoci ta e "sweetener" cu ta 
bin di sucu pero en realidad ta "sugar-free"y no tin 
caloria. Splenda por ser uza como un substituto 
di sucu pa cushina cu ne. E ta ideal pa esnan cu ta 
hiba un dieet special. Splenda a ser uza pa cada 
un di e Chefnan aki den e competencianan aki y a 


resulta excelente. 

E ganado a keda den man di Clement Petrocchi cu 
a haya como tarea pa prepara e siguiente: 

- Entrada: Galiña cu "Honey Citrus Salad" 

- Plato Principal: Salmou den sauce crioyo cu funchi 
y yambo 

- Dessert: Coconut raspberry mouse 

Clement Petrocchi a gana un Laptop di Dell. Na 
di dos lugar a keda Chris Croes cu a gana un Ipad 
y na di tres lugar a keda Said Maduro cu a gana 
Afl.500,- cash. 

Huradonan di e competencia tabata Joy Flanegin 
di The Aruban Chef Restaurant y Edwin Geerman 
di Divi Resorts. 

Manrique Capriles kier a felicita e participantenan 
pa e bon trabou cu nan a entrega y desea nan exito 
den e mundo culinario. 

,Brievenbus‘ 

Pa: Rudy Lampe 


DEN mEBrievenbus' mi a haya e siguiente 
carta di Eva Peron di 1951 ora e tabata 
den su ultimo fase di su bida riba cama y 
tabata dirigi na pueblo di Argentina y mi 
ta usa su palabranan pa desea e pueblo di 
Aruba feliz 2012: 

"Eanochi aki nosta haci un tregua di amor 
riba e caminda di nos luchanan, y sola- 
mente nos ta pensa riba e cosnan bon y 
bunita cu bida a regala nos den e aña cu ta 
cabandoy ta laga un cantidad di recuerdo 
den nos alma... 

No por tin amor unda tin explotadornan 
y esnan explota, no por tin amor unda 
tin elite dominante yen di privilegio y 
pueblonan den pobreza y miseria. Pasobra 
nunca eopresornan no porsinti nan ruman 


di esnan cu nan ta oprimi y ningun elite por 
duna e pueblo un abrazo sincero. 

Permiti mi brinda awe nochi cu mi pueblo 
cu e kelki cu ta contene e mesun refresco 
humilde cu e pueblo tin. Mi ta pidi pa awe 
nochi e amor infmito converti boso soño- 
nan den realidad". 

Nos lucha pa igualdad y husticia ta sigui 
den 2012 despues di e truega di dianan di 
fiesta. No ta Hulanda ta nos explotador of 
nos enemigo, manera algun politico kier 
laga pueblo kere. 

Nos enemigo ta den nos mesun cas, t'e 
dinastia di AVP of e dinastia di MEP. Nos 
t'e unico isla den Caribe unda e dos parti- 
donan principal ta partido di famia. 

Ta dos famia ta bringa otro, tur dos ta traha 



pa Family and Friends.Ta increibel cu den 
pleno 2012 ainda tin dinastia. 

Hasta na Nort Corea pueblo kier core cu e 
dinastia. Aruba no por keda atras. Lector 
stima di AWEMainta, mi ,Brievenbus' ta 
habri pa cualke informacion, djis email: 
arlampe(g)vahoo.com 


Auto ta dal peaton y a sigui coro bay 
lagando e victima cu pia kibra 



MATEO 9:10 

’Jesus a cura tur cu 
tawata maio M 


Awendia no ta lur 
maJesa ta turable, 
Pero nos tambe por 
demoslra compas- 
sion pa enrermnnan, 
mescos cu J esus. 




Fincf us on 

Facebook 


i^Like 


Diadomingo birando anochi a drenta informe 
di cu auto lo a dal un peaton sigui core bay, na 2 
ocasion polis a bay controla pero no a encontra cu 
e victima.Ta despues di casi 3 ora cu un automo- 
bilista cu a descubri e victima ya keda warda polis 
y ambulance. Na yegada di polis a compronde cu 
un auto a pasa dal e peaton cu tabata cana bay 
pariba y el a keda benta canto di caminda te na 
e momentonan ey. Na yegada di ambulance nan 
a atende e victima cu a fractura su pia drechi y 
despues a transporte pa hospital. 






PRA ORO 


MESTER 


PLACA? 


GASTONAN MAS ABOU 


PASOMES! 


ORASIO 10AM - ófM DlALUMA TÉ DlA&IÉRMA 


( -1 

NOS LOTASEHA 

DIA Ik DEC TE CU 2 JAN 


FELIS PASCD 
RROSPERO AÑA2012 




ORANJESTAD WERFSTHAAT 7 LOK, 12 TEL 5B3 4141 O SAN NfCOlAS B. VJD VEEN ZEBPENFELD&TRAAT J4 TEL 5B4 4141 

Grand Master Chaco lose Cornelio a 
celebra e sierre di training p'aña 2011 




Diarazon atardi e atletanan di Noord Taekwondo Centera train pa 
ultimo biaha p'e aña aki y a bay come hunto cu algun mayor. Noord 
Taekwondo Center a come dushi y a celebra e dia na grandi hunto cu 
nan Grand Master Chaco Jose Cornelio, kende a gradici tur e atletanan 
pa e sosten cu nan a duna Noord Taekwondo Center e aña aki y tur 
e añanan cu nan tin ta train cu su persona. 


Lesdi NoordTaekwondoCenter locuminsa bekdia4di januari 2012, 
unda cu lo cuminsa 

prepara e atletanan p'e campeonatonan y p'e evento grandi di "Un 
pa Tera e otro 
pa Lama parti 2". 

Nos di Noord Taekwondo Center kier a desea pueblo di Aruba di 
curason un prospero aña nobo cu Dios bediciona cada un di boso 
t'e sincere deseo di Grand Master Chaco Jose Cornelio. 


Su curpa ta tur na tatuahe.... 


[pcron© lhj uQjii ehj saiLia 

WILLEMSTAD - Ayera den oranan di mardugá 
00.30 'or Central di Polis a manda un patruya 
policial na Weg naar Sta. Catharina caminda cu 
a haña un curpa di un hómber cu no ta duna 
señal di bida. 

Na yegada di e promé patruya, nan a bin constatá 
cu tabatin un hómberdrumi den curáden yerba 
di un cas cu no ta habitá. Mas aleu polis a con- 
statá cu e hómber aki no ta duna señal di bida. 

For di un investigacion preliminar cu polis a 
realisá n'e sitio a resultá cu e homber aki un rato 
promé a bay pidi auxilio na algun cas y auto den 
becindario. 

Hasta e lo mester a destrui un bentana di un di e 
casnan aki. Despues di esey el a drenta den curá 
di un cas cu no ta habitá y a fayecé den yerba cu 
tin den e curá. 

Alrededor di 02.05'or, dókter di polis a constatá 
morto di e hómber aki.. 

Riba curpa di e hómber aki cu a fayecé no por a 
nota te caminda cu esaki tabata posibel, señal di 


violencia externo. 

Riba órdo di Fiscal di Ministerio Publico a con- 
fiscá e curpa sin bida pa mas investigacion. E 
identidad di e di hómber aki no ta conocf ainda. 
Polis ta haci un apelacion na cualkier persona 
cu tin informacion riba e caso aki óf cu conocé e 
hómber aki ku tin e siguiente descripcion,: 

Color bruin, cabes limpi, pia abou, carson shinishi 
tres-cuart cu bis blanco, camisa yen colór, flanél 
di abou blanco, cadena color di oro cu un hanger 
di cruz, tatuahe na ámbos brasa parti abou den 
forma di un cuchiu, tatuahe na man drechi den 
forma di un cuchiu cu ta bay den un curazon, Riba 
su pecho tin un tatuahe cu e nómber"Samuel", 
riba su pecho na banda drechi tin un tatuahe di 
e signo di cancer. 

Polis ta pidi pa tuma contakto cu nan na 8666- 
119 / 8666221 (durante oranan di oficina) y 
911 (24 ora) of 108 (lina anónimo). Rechérche ta 
continuá cu e investigacion aki. 

"RockThe Fakkel cu NBO" 

NBO ta presenta un 
tremendo tema pa 

Fakkel2012 



XC-LANZ Carnaval Group lo ta participando den e fakkel optocht 2012. E banda 
cu lo acompaña e grupo ta naturalmente e banda XC-Lanz. Esnan cu ta interesa 
pajoin ainda doordi yama 7380082 y registra. Eta costa unicamente 55 florin cual 
ta inclui un premium bar, bandana yT-shirt. Etema ta:"Ban Pasa Bon na Corsou"y 
entre e participantenan lo rifa dos premio cu ta un weekend stay cada un naTrupial 
Inn na Corsou. Ademas lotin un premiosorpresa tambe cu lo revela despues. Riba 
e potretnan por mira e flanel cu e grupo lo bay bisti cu ne. 


« • 



ARUBA ta preparando pa un di e temporadanan mas 
dushi di aña, e gran celebracion di nos Carnaval, un dem- 
ostracion di un Aruba multicultural uni den un explosion 
di ambiente sin igual. 

Un di e prome eventonan di Carnaval 58 ta e famoso 
Torch parade, Parada di flambeu of Fakkel optocht 
manera e ta wordo yama door di e masa carnavalesco, 
cual lotuma luga di 7 di Januari, 2012. 

E aña aki NBO, GRUPO Dl AÑA di Carnaval 57 a team up 
cu un di e distribuidornan local mas grandi ariba nos isla, 
Aruba Trading Company pa presenta un concepto origi- 
nal y unico cu ta atrae un grupo grandi di carnavalistanan, 


cual lo disfruta di e miho musica y productonan di calidad 
manera Label [5], Presidente Beer, Presidente Light, Go 
Fast Energy Drinky SKYYVodka, durante e parada. 
"RockThe Fakkel" a wordo inspira pa e hit di momento 
internacional"Party Rock Anthem"di e grupo LMFAO cu 
ta presenta un style unico y hip cual combina cu e am- 
biente, musica y calordi nosCarnaval lo ofrece carnaval- 
istanan un grupo y experiencia fenomenal. Musica di e 
grupo lo ta den man di Kevin James y NBO, E banda cu 
a trece bo e mihocanticanan di Carnaval manera"follow 
the J umbi", "Shelter", "Push", "Latin fever", "Car 54", "Biting 
ant","wakawaka"y hopi exito mas. 


E inscripcion di e grupo aki ta solamente AWG50,- y ta 
inclui un "Party Rock T-shirt", bo "Sexy and you know 
it"-glasses y 10 bedida. Accesorionan lo ta obenibel na 
Macy's Boutique cu un descuento special di 15% ora 
bo presenta bo prueba di registracion di NBO. Bo por 
reserva bo luga awe mesyamando na 5921897. Inscrip- 
cion oficial lo tuma luga 3, 4, 5 y 6 di januari, 2012 for 
di 6 pm te cu 10 pm na oficina di AVON na na L.G. smith 
blvd 58. Pa mas informacion por yama 5821717of subi 
riba www.facebook.com/ArubaTradinqCompanv . NBO 
y Aruba Trading Company kier a invita henter pueblo di 
Aruba pa join e grupo di Carnaval di e aña aki y celebra 
en grandi hunto NBO. 

Noble 


Un whisky Escoses especiai prepnja cu hopi 
dedicacion pn perfcciona sit snboi y calidad 
Palmera Quality 





L.G* Smilh Blvd* 140 Tel: 582-2122 

—ospltall tn ahando duii o nlUa 
nreuencidn dll “OecuUitus" 



HOSPITAL Horacio E. Oduber 
por ta orguyoso di a traha duro 
p'asina logra baha e porcentahe 
di pacientenan cu ta sufri di"de- 
cubitus"cu 12%. 

E proyecto pa mehoracion a 
cuminsa na 2009 na unda a des- 
cubri serca algun departamento 
cu e cifranan di "decubitus" ta- 
bata algo halto den Hospital. 

Cu apoyo di Hunta Directiva a 
forma un team di manager di 
cuido, manager di cluster, depar- 
tamento di Calidad y Seguridad, 
consehero di herida y personal 
di departamento di enfermeria 
cu e meta principal pa preveni 
"decubitus" serca pacientenan 
cu ta drenta Hospital y tambe pa 
mehora e situacion di e pacien- 


tenan cu ya ta sufri di dje. 

"Decubitus"ta herida cu un pa- 
ciente por haya na momento cu 
e drumi largo riba e mesun lugar 
y tambe otrofactornan ta hunga 
un rol. Esaki ta sosode mayoria di 
biaha na bo hilchi di pia y tambe 
na bo rabo di weso. 

Na momento cu a constata na 
2009 cu e cifranan tabata algo 
halto a bay den accion y for di 
aki a saca afo cu algun paciente 
ta drenta Hospital teniendo"de- 
cubitus". 

A realisa cu no ta constata esaki 
na ora y tambe cu tin un escasez 
na material pa preveni "decu- 
bitus". 

Y no por keda sin menciona cu 


mas informacion p'e enferm- 
eronan tambe tocante e tema 
aki siguramente lo yuda baha e 
porcentahe. 

Di biaha a traha un plan di accion 
p'asina mehora e situacion serca 
pacientenan existente y tambe 
pa preveni "decubitus"y limita 
esaki serca pacientenan cu ta 
drenta Hospital. Despues di e 
haci un control durante luna di 
november riba e diferente piso- 
nan den Hospital a constata cu 
e porcentahe di paciente cu ta 
sufri awor di "decubitus"a baha 
di 20% pa 8%. 

Algun di e pasonan cu a sertuma 
tabata cuminsa na introduci un 
bishita di un consehero di herida, 


dokter di piso, un enfermero y 
tambe un manager di cuido. 
Tambe a introduci un "decubi- 
tus check" na momento cu un 
paciente ser admiti den Hospital. 

Si e"check"aki saca afo cu e pa- 
ciente tin"decubitus"di biaha ta 
nota esaki pa tuma e pasonan 
necesario. A busca diferente 
material manera matras special, 
proteccion pa hilchi y mas pa 
preveni of yuda pacientenan cu 
"decubitus". 

No por keda sin menciona cu a 
tuma un enfermero specialisa 
den"decubitus"p'asina mantene 
un bon bista riba e situacion ya 
cu lo keda haci un control cada 
kwartaal p'asina mira con e ci- 


franan ta bayendo. 

Un felicitacion ta bay p'e team cu 
a traha duro pa haci e proyecto 
aki uno realidad p'asina logra in- 
formayconscientisaturtrahador 
riba e importancia di ta alerta 
pa un paciente ta bon cuida. 
Hunta Directiva ta sumamente 
contento cu e resultado y tin 
hopi confiansa cu pa otro aña e 
cifranan ta baha mas ainda. 



iÓLike 

Ricky Martin lo 
casa na New York 

E cantante boricua Ricky Martin y su pareha Carlos 
Gonzalez lo casa e siguiente 28 di january na New York. 
Segun un fuente cerca di e corant boricua, Martin y su 
compañero lo casa na Merca unda e pasado 24 di juni a 
aproba e matrimonio entre homosexual. 

Desde cu a anuncia su homosexualidad na maart 2010, 
e artista cu e 24 di december ultimo a cumpli 40 aña, a 
manifesta na fabor di matrimonio entre persona di e me- 
sun sexo. Su peticion no a yega Puerto Rico ainda, unda 
ainda no ta legal. 

Martin a bisa na juni ultimo cu ta desea su soño bira reali- 
dad cu por casa riba su isla natal. “Esey ta loke mi ta desea, 
pa na no discrima. Pa tin mesun igualdad entre persona 
humano”, Martin a expresa. 

Desde maart 2010, e artista a participa den evento na 
fabor di homosexualidad, entre nan, un di nan na maart 
aña pasa na New York unda a ricibi e premio Vito russo 
pa Alianza Gay y Lesbian contra Difamacion (GLAAD) pa 
su aportacion na e promocion di igualdad di derecho di 
comunidad gay. E acto tabata aprobecha pa Ricky Martin 
confirma e relacion sentimental cu Carlos Gonzalez. “Ami 
solamente tabata kier ta liber y mi por bisa awe cu mi ta 
liber”, Martin a bisa. 

SCOL Dl IDIOMA 

EXAMENTRAINING MAVO-HAVO 

Engels & Nederlands 

Duur: 3 mnd 

Start 17 januari t/m eind maart 2012 
_ Tijden: van 4 — 5:30 pm _ 

Registratie en lessen: 

INTOP Adviesbureau - S u n Plaza 
Tel: 588-1911 

of email: scoldiidioma@yahoo.com 



Hoben di Afganistan lo ricibi 
atencion medico na indla 



UN mucha muher di 15 aña 
y cual su suegronan a tortura 
esaki pa oblig’e prostitui, lo 
wordo manda pa India pa ricibi 
tratamento medico, segun un 
funcionario afgano a anuncia 
dialuna. E suegra y cuña di 
Sahar Gul tabata deteni y Polis 
ta busca su casa, segun e vocero 
di e ministerior di interior Sediq 
Sediqi. E caso aki cual ta normal 
segun e derechonan humano. E 
presidente Hamid Karzai a bisa 
cu esnan cu a abusa di Gul lo 
ricibi castigo. Segun autoridad- 
nan den nort di e pais na Bagh- 
lan, e suegronan a mantene Gul 
den e parti abou di e cas durante 
seis luna, nan a ranka su huña, 
tortura esaki cu hero di strika y 
a kibra varios dede di su man. 


Polis a libera esaki siman pasa 
na e cas di su casa, despues cu 
su omo a avisa autoridadnan. 
E minister di salud y asunto di 
muher a bishita Gul, cual awor 
ta den un hospital di Kabul. “E 
ta un acto di violencia inacepta- 
bel den siglo XXI”, Sediqi a bisa 


na periodista nan. E1 a agrega 
cu si polis no a yega na ora, por 
a muri. Gul a wordo casa siete 
luna pasa. Jawad Basharat, vo- 
cero di polis di Baghlan a bisa 
cu a duna ordo di detencion di 
su casa, cu ta den e ehercito di 
Afganistan. 


Fecha divulga 


Papa Benedicto XVI lo 
bishita Mexico y Cuba 


VATICANO a oficialisa dialuna 
e fecha di e siguiente biahe di 
Papa Benedicto XVI pa Mexico 
y Cuba. E oficina di prensa di e 
Sede Santo a divulga esaki riba 
e bishita di e Papa, di cual lo 
ta na Mexico entre 23 pa 26 di 
Maart y na cuba di 26 pa 28 di e 
mesun luna. Papa lo ta ricibi pa 
e presidente mexicano, Felipe 
Calderon, y den Santiago de 
Cuba pa Raul Castro. Tambe lo 
biaha pa La Habana, capital di 
Cuba, pero no pa e Ciudad di 
Mexico. Papa a nenga na 2009 


pa participa den e encuentro 
mundial di famia catolico den 
e capital mexicano hustamente 
pa e rason ey. Benedicto XVI a 
anuncia oficialmente 12 di de- 
cember su di dos bishita pa Lati- 
no America y e prome na pais di 
lengua spaño. El a asisti prome 
biaha na 2007 pero pa Brasil. 
Cuba lo ricibi pa di dos biaha 
un bishita di Papa, despues di 
e historico biahe cu Juan Pablo 
II a hasi na january 1998. Diabi- 
erna ultimo e vocero di Vatino, 
Federico Lombardi a anuncia cu 


e responsabilidad di anuncia e 
fecha y ciudad di Mexico y cuba 
cu e Papa lo bishita cay den man 
di e autoridadnan di e pais ey. 

OROCASH 

COMPRA Y VENTA 




Prestamo inmediato riba cualkier articulo, manera 
ORO, Auto y Aparatonan Electronico y cualkier 
articulo pa cu bo tin balor. 

Purba bo mes! 

Bin cerca nos! 

Nos tin e mihor price 
pa cumpra bo ORO 


1 4K: 40fi s 1 

I8K: 50fi s 24K: 68n s 

HABRI TUR DIA Dl SIMAN 

8:00 AM a 10:00 PM 

-T COO A Q QQ Av. Alo Tromp Nro 2 Edif. 

Telf : 00Z.4^.OC7 Kini kini Oranjestad, Aruba 


Jose Mourinho no kier cambia su team 



JOSE Mourinho, tecnico di 
Real Madrid, ta insisti den su 
prome rueda di prensa di 2012 
cu no a pidi ningun hungador 
den e mercado cu a habri awor y 
a mustra su deseo pa ningun di 
su futbolista nan Sali, na admiti 
cu kier caba e temporada cu e 
mesun hungadornan cu a cum- 
insa. “Mi lo no kier pa ningun 
hende Sali. 

Mi kier caba e temporada cu 
mesun hungador cu a cum- 
insa. Mi no gusta pa ningun 
hungador Sali. Nan sa esey, y 
directiva tambe”. “Mi no a pidi 
ningun hungador y mi tin cla cu 
no kier pa ningun bay. Nos ta 
poco, 21 hungador di veld mas 
e porteronan. E ta un number 
iguala pa e competencia cu tin 
cu hunga”, el a bisa. 
Cuminsando un aña nobo, 
Mourinho no a pidi nada rela- 


ciona cu futbol na 2012. “E1 
a pidi salud. Si’n dje nos lo ta 
morto”. Ta cuminsa e aña mno- 
bo cu un wega contra Malaga pa 
e Copa del Rey. “Contra Ponfer- 
radina nos a traha dos team 
fuerte pa cada wega. Awo mes, 
na january tin cuatro wega di 
Liga y dos copa contra Malaga, 
nos lo wak si tin dos mas den 
cuarto di final. E intencion ta 
cu ningun hungador hunga mas 
cu seis. 

Hasi rotacion si’n perde nunca e 
concepto fundamental di team 
fuerte”. Mourinho ta spera un 
wega diferente contra Malaga, 
den cual a gana ultimo cu score 
di 4-0. 

“Nos a score trempan den dos 
occasion y a yega halftime cu 
e wega cla. Mi no ta spera un 
wega asina. 

E ta e prome tempo di un wega 


di 180 minuut. Mi ta spera un 
rival cu ilusion cu kier un resul- 
tado pa mantene e speransa pa 
e di dos wega. Mi ta spera gana e 
wega pero no cu un resultado cu 
ta caba e eliminatorio”. Si Real 


Madrid y Barcelona logra gana 
Malaga y Osasuna respectiva- 
mente lo topa otro den cuarto 
di final di copa. Sin embargo, 
Mourinho a bisa cu su team no 
ta pensa atrobe riba e clasico. 


“Mi ta wak mi team hungando 
bon y ganando wega. Di e ul- 
timo 20 nos a gana 19. 

Nos ta hunga bon duro, como 
team. Nos ta disfruta y ta pone 
hende disfruta”. 


Zlatan Ibrahimovic ta spera cu Tevez yega Milan 



E delantero di Milan, Zlatan 
Ibrahimovic ta entusiasma cu e 
posibilidad cu Carlos Tevez yega 
na e club, di cual e ta bisa cu e 
argentino lo aporta un arma 
adicional den e atake di e club 
italiano. 

Milan ta den negociacion pa 
cumpra Tevez, cu ta den prob- 
lema cu Manchester City desde 
cu a wordo suspendi pa dos si- 
man y multa pa a nenga hunga 
den e UEFA Champions League 


na september. “Tevez ta un gran 
hungador. Mi ta ignora con e 
asunto ta canando. Pero e ta 
un gran hungador y tin un gran 
impacto cu nos”, Ibrahimovic 
a bisa. 

“Lo ta un arma adicional pa nos. 
Nos tur sa di e calidad di Tevez. 
E ta un hungador fantastico y e 
team tin mas calidad”. Ibrahi- 
movic y Milan ta na Dubai pa 
un wega amistoso contra PSG 
diaranson. 

Gonzalo Higuain lo no 
sali for di Real Madrid 


E centro delantero di e seleccion ar- 
gentino di futbol Gonzalo Higuain lo 
sigui den Real Madrid, segun su tata 
mes a confirma, Jorge, na e corant 
La Stampa, riba e rumornan di un 
posibel interes di chelsea, Inglaterra 
y Juventus di Italia. 

“Den Real Madrid ningun hende a 
papia di kier bende Gonzalo, ni tin e 
ningun intencion di bay. 

Di cual, e proyecto ta sigui cu e rela- 


cion t’e na final di su contract na juni 
2016”, Jorge Higuain a bisa, tata di e 
delantero di e seleccion argentino. El 
a agrega: “Si un hende bisa nos cu ya 
no ta bon bini, mi ta sigur cu e oferta 
lo no malo”. 

Finalmente, Jorge a referi na e su- 
puesto interes pa su yiu di Chelsea, y 
Juventus. “Nan ta dos club grandi”, el 
a bisa. “Lo ta dos oportunidad grandi, 
pero ningun hende a comunica cumi”, 
el a finalisa. 



HOTLINE 

733-8477 


Digicel 

E Rod Mas Grartdi y Mihor. 




E tecnico di Malaga, Manuel 
Pellegrini, a bisa cu ta bay busca 
e clasificacion atraves di e wega 
di Malaga, den e wega cu lo 
hunga na Santiago Bernabeu. 
“Nos no ta bay hinka patras y 
busca e 0-0, y si no logra pasa 
riba Real Madrid, lo no ta pa 
hunga defensivo”, e tecnico a 
comenta. 

Pellegrini a reconoce cu Real 
Madrid no ta e rival mas facil 
y cu e team tin un luna dificil, 
cu rival di categoria halto. El a 
bisa cu e evaluacion tin cu hasi 


na final di mei y cu den Copa e 
team tin e ilusion di logra un 
bon resultado cu ta no perde y 
logra score gol. “Tin cosnan cla, 
si no por gana, empata. 

Si nos ta bay perde nos ta bay 
score gol y no laganan score den 
nos veld, hasiendo e mesun fut- 
bol cu na tur caminda”, el a bisa. 

Di Real Madrid el a bisa cu ta un 
team cu ta caracterisa pa hunga 
e weganan den contragolpe, 
cu ta hasiendo un presion hopi 
fuerte y cu hungador hopi deci- 
sivo den e ultimo meter. 


Adriano: 

“Nos kier tur titulo” 

E defensa di Barcelona, Adriano Correia a sigura cu e team 
ta pensa na mantene nan ambicion y e hamber di titulo 
tambe den 2012, ora lo purba un biaha mas e triplete: Liga, 
Champions y Copa del Rey. “Nos kier yega t’e na final di tur 
competencia; lagando nada atras”, Adriano a bisa, cu a sigura 
cu tin hopi gana di bolbe gana e Copa del Rey, e unico titulo 
cu e team no a logra e temporada pasa. Pa sigui dilanti den e 
torneo di KO, Barcelona tin cu deshasi di Osasuna den octavo 
di final. E ida lo ta hunga diaranson na Camp Nou y Adriano tin 
cla cu lo ta un wega fundamental. “Nos ta cla pa e wega aki, cu 
ta totalmente decisivo pa nos. Tin cu hasi un bon wega, paso 
e buelta na Pamplona lo ta hopi dificil”, e brasileño a adverti, 
cu ta kere cu e rival cu lo bishita e stadion cu otro manera 
despues di a perde 8-0 na comienso di temporada. 

“Ningun hende kier bolbe perde atrobe y menos pa un re- 
sultado asina grandi. Ademas, Copa ta weganan distinto, y 
Osasuna lo dura tur pa sigui den e competencia”, el a bisa. 
Di 2012, Adriano ta spera cu ta como minimo, mescos cu e 
temporada pasa, cual a bisa cu Real Madrid lo ta semper e 
rival pa gana den tur competencia y a adverti cu mantene 
e nivel cada temporada ta mas dificil y cu bolbe gana tur lo 
costa ainda mas hopi. Pa prolonga un racha di exito asina, e 
defensa di Barcelona kier pa Pep Guardiola sigui na cabes, 
di cual a defini como un piesa clave den e club y un tata pa e 
team. “Mi ta spera y kere cu e lo sigui. Tabata tin suerte di tin 
esaki como entrenador, pues desde cumi a yega aki, mi a siña 
hopi cos”, Adriano a bisa. 

Vicente del Bosque ta preocupa pa Fernando Torres 



E falta di tempo riba veld di 
e delantero Fernando Torres 
den Chelsea por costa esaki su 
lugar den e seleccion nacional 
di Spaña, ora e campeon eu- 
ropeo bay defende su titulo na 
juni, segun e tecnico Vicente del 
Bosque. Torres awor a bira sus- 
tituto riba banki den Chelsea. 
“Fernando ta un preocupacion, 
e ta hunga poco”, Del Bosque a 
bisa den un entrevista cu e cor- 
ant deportivo AS. “Falta cinco 
luna pa Eurocup, den cual por 


dal un bira. Pero si e situacion 
no cambia e lo ta dificil p’e”, el 
a agrega. 

Torres tin 88 actuacion pa 
Spaña y a anota e gol di victoria 
contra Alemania den e final di 
Eurocup 2008, pa duna su se- 
leccion e prome trofeo grandi 
den 44 aña. Sin embargo, Tor- 
res no a bay bon den e Mundial 
cu Spaña a gana y a anota sola- 
mente cinco gol den 24 salida 
desde cu a bandona Liverpool 
na january. ‘Fernando merece 


respet pa su trayectoria”, del 
Bosque a bisa. “Y tin nos confi- 
ansa, pero si no hunga, tin cos- 
nan cu por cay malo. Si hunga 
y esaki ta bon e lo bay Euro. El a 
contribui na exito grandi”. 

Del Bosque a bisa cu un amis- 
toso na february lo bay mustra 
su team pa Eurocup y e del- 
antero di Valencia, Roberto 
Soldado por wordo selecciona 
si mantene su excelente forma. 
Soldado ta e mihor goleador 
di Spaña den La Liga, cu 16 



gol, ademas di cinco den UEFA 
Champions league. Por gana 
su lugar, cu David villa, di 
Barcelona, recuperando di un 
operacion na su pia y Fernando 
Llorente tambe lesiona. 


Alvaro Negredo tambe ta riba 
analisis. “Villa y Llorente ta le- 
siona. Torres a hunga poc. Loke 
ningun hende mester duda ta 
trata di traha cu husticia”, el a 
agrega. 


Sebastian Veron: 

“Mancini no ta un persona facil” 

E volante y capitan di Estudi- 
antes di La Plata, Juan Sebas- 
tian Veron, a bisa cu e actual 
entrenador di Manchester City, 
Roberto Mancini no ta un per- 
sona facil y a confesa cu den 
un occasion e italiano kier a 
dal’e despues di un wega entre 
Sampdoria y Piacenza. 
“MANCINI no ta un persona 
facil, di cual tin un personalidad 
hopi complica. Un biaha, ora 
nos tabata hunga na Samp- 
doria, tabata tin un discusion 
y kier a dal mi. Tabata despues 
di un wega contra Piacenza”, e 
hungador a bisa. 

“Mi a tira un corner y el a bisami 
cu e siguiente biaha trata di tira 
e bala mas halto. Na e momento 
ey mi no sa dicon, pero mi a sinti 
malo. E ora ey, ora mi a drenta 




e vestuario e tabata wardando 
riba mi”. Y el a agrega: “Pa 
suerte tabata tin algun compa- 
ñero cu no a lag’e dal mi. Misa 
cu mi no tabata tin un bon acti- 
tud riba veld, y despues ora el a 
calma miabaypidi’e disculpa”. 

Di e manera aki, Veron ta purba 


splica di algun manera e frase 
di Mancini dirigi na e delantero 
italiano di su team, Mario Bale- 
telli. 

“Si e tabata mi yiu mi lo a dal’e 
den su atras”, Mancini a bisa, 
despues di haya sa cu e del- 
antero italiano ta huma. 

Chris Bosh y Dwayne Wade ta mantene Heat invicto 



CHRIS Bosh a anota diado- 
mingo 20 di su 24 punto den e 
prome mitar, y Miami Heat tin 
awor un record di 5-0 pa prome 
biaha den historia di e team 
despues di gana cu score di 


129-90 riba Charlotte Bobcats. 

E 129 punto ta e score mas 
grandi di cualkier team den 
NBA den loke ta bay e tempo- 
rada aki y e amplio 39 punto di 



victoria ta empata e tercer mas 
amplio den historia di Heat. 

Dwayne Wade a logra hinka 
22 punto, mientras cu LeBron 
James y Mario Chalmers a 
anota cada un 16 pa Heat, cu 
a saca 18 punto di ventaha 
despues di e prome cuarto y 
nunca a duna terreno. 

DJ White a hinka 21 punto y 
Kemba Walker a caba cu 17 pa 
Charlotte, cu a perde su di siete 
wega di temporada regular con- 
secutivo contra Miami. 



Melvin Mora ta anuncia su retiro di baseball 

DESPUES di 15 temporada como pelotero profesional, den un car- 
rera di cual varios temporada den MLB, e venesolano Melvin Mora 
a anuncia su retiro. Diahuebs, den e ultimo wega di Navegantes di 
Magallanes den e round regular di baseball profesional venesolano, 

Mora a ofrece un rueda di prensa den cual a duna di conoce su deci- 
sion di bandona baseball. “Ya mi tabata tin hopi aña den esaki y awo 
ta ora di dedica na mi famia”, Mora a bisa. E pelotero a debuta como 
profesional na 1991, cu Navegantes. Aparticipa den 15 temporada cu 
e club ey, y den tres di nan tabata campeon. Pa bida den e circuito aki 
tabata tin un average di .283, cu 57 double, 16 triple y 16 homerun. 

“Es una decisión muy dificil, porque esto ha sido mi vida, pero es 
tiempo de hacerlo”, dijo Mora. Den grandes ligas, Mora a estrena 
den e temporada 1999, cu New York Mets, organisacion den cual 
tabata t’e cu 2000, ora a bay pa Baltimore Orioles, unda a biba su 
mihor momento. Den 2010 a actua cu Colorado Rockies y den 2011 
tabata cu Arizona Diamondbacks, team di cual a dispidi na mitar di 
temporada. Durante 13 temporada den grandes ligas, el a acumula 
un average di bateo di .277, cu 283 double, 19 triple y 171 RBI. El a 
bay den dos All Star Game (2003 y 2005). Den 2004 a gana e bate 
di Plata como e mihor tercera base di Liga Americana den ofensivo,d 
espues di registra un average di .340, e di dos mihor den e circuito, 
tras di e japones Ichiro Suzuki (.372). Ademas a logra 41 double, 

27 homerun y 104 RBI, e mihor cifra den su carrera. 

Recientemente JCI flruba a celebra 50 aña di existencia 


E evento aki a tuma lugar den 
e prestigioso Pal’i Coco Res- 
taurant di Holiday Inn Hotel 
caminda a instala un directiva 
nobo pa 2012. 

E anochi aki a cuminsa prome 
cu e parti oficial, caminda a 
hiba palabra Senator Arondino 
Croes y tambe JCI Vice Presi- 
dent, Dave Martinus. Ambos a 
comparti nan experiencia den 
JCI y tambe a trece palabranan 
di motivacion. 

Despues a sigui cu un reconoci- 
mento special na tur Presidente 
cu a presidi JCI Aruba durante 
e ultimo 50 añanan. 

Tambe JCI Aruba tabatin e 
honor di tin e anochi ey 
presencia di señor Bernar- 
do Christiaans. Sr. Bernardo 
Christiaans a forma parti di e 
prome directiva di JCI Aruba 
cu a wordo funda na aña 1961. 
A sigui despues cu instalamento 
di directiva pa 2012, cu ta con- 


sisti di e siguiente miembronan: 
Omira Abath-Presidente; Lou- 
fran Tromp - Secretaria; Aldrin 
Maduro - Tesorero y Roslyn 
Croes - Presidente Pasado. 

Despues di e parti oficial, tur 
esnan presente por a disfruta di 
un dushi dinner y a baila te den 
oranan di madruga riba e ritmo 
di Perfect Sound. 

JCI Aruba kier a gradici tur su 
partnernan cu a contribui e 
ultimo 50 añanan. 

JCI ta un organizacion rond 
mundo y cu tin como meta pa 
duna tur hoben entre 18 y 40 
aña e oportunidad pa desaroya 
su mes y p’asina por contribui 
cu un cambio positivo pa su 
comunidad. 

Bo kier sa mas informacion di 
JCI Aruba? Contact nos via nos 
email:jci. aruba@yahoo.com 
of bishita nos website: www. 
jci.cc/aruba of sigui nos riba 
Facebook. 

MANERA tur aña Pampers tin su tradicion di bishita tur mama cu nan recién naci riba prome di januari na 
Dr. Horacio Oduber Hospital. 

E representante di Pampers manera custumberta regala tur mama cu a duna luz un regalo cu nan yegada 
di nan prins of princes cu e bruki mas conoci na mundo Pampers cu tur mama ta confia cu nan baby cune. 
Un tradicion cu Pampers a introduci di 5 aña pasa ta cu ta entrega tur baby cu nace riba prome dia di aña un 
regalito, pero e aña aki ta un prins so a nace cu ta hiba e nomber di Daniel Martis. 

Compra N.Vy Pampers kier a felicita famia Martis-Werleman cu nan miembro nobo y sin lubida famia Gótze- 
Brito cu nan baby cu a nace riba e ultimo dia di aña 2011. Un pabien specialmente n'e feliz mamanan cu nan 
Pampers Baby. 

Si bo tip condoci na un articulo exclusivo den AWEMainta 
Potret saca cu camara of celular tambe tá participa 


P 


srrts: 733 -TIPS, hcttlme 
o! srrisiil: ii{>s©tsiv73rrt=t 


733-3477 
nisi.cDrn 


Digicel 

E Pied Mas Grandi y Mihor, 

Konforme Boluntatdi Dios i gradesido pa loke ela nifika pa nos, 
Nos ta anunsia morto tragiko di Nos Kerida, 

l»ama Vanitza polonias-flnita 

3 januari 1983 - 29 december 2011 


(miho konosi komo Saina ex General Manager di Miro's Video 
i Directora di Costumize Fire & Safety) 

Saina tabata e Organisado prinispal di Konsierto Move tur Montaña i di e Galashow Un Anochi di Pas. 



Na nomber di su: 


Esposo: 

Aidiérico (Aico) Polonius 

Tanta i Tionan: Rudolf Kelly i Famia 

Yu di kriansa: 

Aindric Polonius 

Franklin Kelly i Famia 

Mayornan: 

Edmiro (Miro) Anita i 

Irene Kelly i Famia 


Gwendeline Anita-Kelly(Wendy) 

Nelson Kelly i Famia 

Irving Kelly i Famia 

Rumannan: 

Jhanirha Anita 

John Kelly i Famia 


Shamiro Anita 

Geraldine Kelly 

Sharine Kelly 

Welanan: 

Irena (Nena) Anita-Chirino 

Rensley Anita i Famia 


Seferina (Inchi)Kelly-Erasmus 

Rechelyn Anita i Famia 

Wela di esposo: 

Rosa Casiana (Mama Nana) 

Prima I Primonan: Uri Kelly i rumanan 

Richard Kelly i rumanan 

Suegro(a): 

Eric (Papi) & 

Sheila Stamper i rumanan 


Astrid (Didi) Polonius 

Frederic Kelly i rumanan 
Kathlene Kelly i ruman 

Swanan: 

Juendry Polonius i 

Josephine Kelly i rumanan 


Judesca Martina i famia 

Raylene Anita i rumanan 


Juendro Polonius i 

Arielena Sophia 


Claudine Esser i famia 

Tur ku nan respectiva 


Raymond Martina i famia 

Familia 

Padrino : 

George Lourens i famia 

Madrinanan: Merugia Rooi i Famia 

Lisette Lacle i Famia 


Sosio di negoshi: Clifford Goilo di Catis N.V. i tur su trahadonan i famia 

Kerida (o)nan: Migelda Goeloe, Stepheralys Goeloe, Milouska St.Jacobs, Rhoda Brown, 

Erica Isebia, Glen Martina, Shetsamarli Maria, Anabela Muñez-da Faria, Daimaline Lomp, 
Giany Anastasia, Ingerlique Lujando, Danielo Coffie, Charles Alberto, Braidley Jordan i demás 
amiga(o)nan, tur su trahadornan di Miro’s Video i Customize Fire & Safety, tur bisiña i 
konosinan, tur ku nan respectiva Famia. 


Excel Arts Academy: Sammy y Shalomi Baromeo y sobra miembronan 

Demas famianan: Polonius, Anita, Kelly, Chirino, Croes, Erasmus, Obiana, Martinez, Stamper, Lee, Joseph 

Kabelofodo, Jimenez, Tromp, Hernandez, Maldonado, Benschop, Pieters, Giel, Gil, Lacle, Cruz, 
Martis, Lanooy, Poulina, Sprott, Goeloe, Stjacobs, Maduro, Sillie, Offerman, Overman, Canister, 
Kirindongo, Bakhuis y tur su Tio i Tanta grandinan. 

Nos diskulpa si den nos tristesa nos por a lubida un famia of un amiga (u). 


Despedida ta tuma luga: Djamars, 3 di januari 2012 - 12pm pa 4pm - World Trade Center 

Trahe: Alegre, (preferibel blanku ku algu kora) 



Nos lo despidi di Saina den un forma bunita i nos deseo ta pa tur hende keda huntu ku nos durante e oranan aki. 
Despues di 4or nos lo sigi pa un bishita na Misa di Groot Kwartier i después pa santana katholiko na groot kwartier. 

Despues di entiero no ta risibi bishita na kas. 

"Pero Dios lo salba mi di e poder di morto, 
pasobra e lo hiba mi cerca dj'E" Ps. 49:15 

Cu profundo tristesa nos ta anuncia fayecimento di 


r 




StanleyA. Davelaar 

* 26-09-1949 130-12-2011 
Na nomber di 
su tata 

Otilio R. (Titi) Davelaar 


su rumannan 

Otto y Mirtha Davelaar-Kock 
Eric y Gladys Davelaar-Morales 
Vivienne (Poppy) y Jani Winterdal-Winklaar 
Vilma (Winky) y Carel Balinge-Winklaar (Curaçao) 

su sobrinonan 

Raymond ''Raimy" y Izaira Davelaar-Tromp 
Giovanni "Gio" y Anuschka "Uka" Davelaar - Dake 
Gwendel y llonka Davelaar - Elskamp 
Erika (Gaby) Davelaar y Jeff Eskes (Hulanda) 

Audrey Davelaar (Hulanda) 

Eric Samuel Davelaar (Hulanda) 

Micheal y Dinaida Lopez 
Desiree Lopez y Jimmy Statia 
Nancy Lopez y Andrew Boekhoudt 
Jonathan Kristyfamia (Hulanda) 

Juvien Winterdal 
Jeten Winterdal 
Adeline Winklaar (Curaçao) 

Caressa Winklaar (Curaçao) 

su tantanan 

Nilda Pereira-Davelaar y famia 
Chichi Davelaary famia 
Tina Lopezyfamia 
Hellen Burgler y famia 

ssu primo- y primanan, demas famia y amigonan: Davelaar, 
Winklaar, Pereira, Lopez, Roga, Krozendijk, Adelina, Noor, 
Meyer, Martijn, Boekhoudt,Tromp, Dake, Elskamp, Morales, 
Kock, Ponson, 

Eskes,Winterdal, Burgler, Krist, Van Eijma, Fancito. 

Ta invita pa asisti na e acto di entiero cu ta tuma luga 
diaranson dia 4 di januari 2012 pa 11 'or di mainta na Aurora 
Funeral Home. E resto mortal lo ta reposa for di 9'or na 
Aurora Funeral Home. Despues ta sali pa Santana Centraal 
na Sabana Basora. 

Tin oportunidad pa duna condolencia na Aurora Funeral 
Home diamars dia 3 di januari 2012 di 7.00 or pa 9.00 or di 
anochi. 


Nos ta pidi nos disculpa si den nos tristesa nos por a lubida 
un of otro famia. 

Ami y Abo kier ta 
miho hende den 
2012 y nos por ta 
segun Psicologo 
Tony Green 



GREEN ta bisa cu, na final di 
tur aña hopi hende tin e bon 
custumber di traha loke nos 
ta yama na Ingles Resolutions 
(resolucionnan). Esaki ta decisi- 
onnan cu nosta tuma pa cambia 
cierto cosnan den nos bida den 
e aña nobo. Problema ta cu hopi 
biaha despues di algun siman 
den e aña nobo ya nos ta lubida 
e resolucionnan cu nos a haci 
y nan ta pasa pa olvido te otro 
aña atrobe. 

Psicologo Tony Green ta kere cu 
un di e motibonan pa cual nosta 
lubida nos resolucionnan ta pa- 
sobra nan ta mucho ambicioso of 
mucho dificil pa realisa mirando 
nos estilo di bida y nos custum- 
bernan hancra te den nos ser. 
Pero, Green ta encurasha nos pa 
"ban purba duro, duro pa tuma 
y mantene un par di resolucion 
pa 2012. Si nan ta resolucionnan 
simpel y realistico nos lo tin hopi 
exito cu nan."Ata su lista di reso- 
lucion cu e ta kere nos tur por 
cumpli cu nan: 

1. Mi ta bay stopdi keha tanto... 
enbez mi lo bira agradecido pa 
loke mi tin 

2. Mi ta stop di ta pessimistico.... 


enbez mi lo bira optimistico 

3. Mi ta stop di husga hende.... 
enbezmi lo tin pensamentonan 
placentero di tur hende 

4. Mi ta stop di preocupa tanto.... 
enbez mi lo cuminsa confia Dios 

5. Mi ta stop di ta descurasha 
tanto.... enbez mi lo biba cu hopi 
speransa 

6. Mi ta stop di ta amarga tur 
ora bay.. .enbez mi lo bira hende 
cu ta pordona 

7. Mitastopdiodia hende ....en- 
bez mi lo cuminsa paga bon pa 
malo cu nan haci 

8. Mi ta stop di ta negativo 
tanto....enbez mi lo bira hende 
positivo 

9. Mi ta stop di tin rabia of ta 
hende rabia tur ora bay.. .enbez 
mi lo practica pasenshi 

10. Mi lo stop di piki riba coy 
kens...enbezmi lo comporta mi 
manera hende madura 

11. Mi ta stop di ta jaloers tur ora 
bay.. .enbez mi lo gradici Dios pa 
tur hende 

12. Mi ta stop di ta depresivo 
tanto... enbez mi lo cuminsa 
gosa di e bunitesa rond di mi 

13. Mi ta stop di"bati lenga"y pa- 
pia redo...enbez mi lo controla 
mi lenga bon 

14. Mi ta stop di haci pica... 
enbez mi lo entrega mi bida na 
Cristo e aña aki. 

Psicologo Tony Green ta clau- 
sura su articulo indicando cu aña 
2012 por ta e aña mas miho den 
nos bida si nos por biba e 14 res- 
olucionnan aki menciona. Green 
ta convenci cu nos lo ta hende- 
nan hopi feliz y productivo! 13 
di e puntonan ta adapta di un 
texto cu mi a lesa un caminda... 
Tony Green 


Homber severamente maltrata 



Diadomingo mainta a drenta informe di cu tin un persona seriamente maltrata den Korvetstraat, a 
dirigi polis como ambulance na e sitio. Na yegada a compronde cu bisiñanan a tende un boroto for- 
mal y ora a sali wak pafo a haya e homber benta abao severamente maltrata. Ora cu a wak e victima 
su situacion a solicita e ambulance cu maximo urgencia. Na yegada di ambulance nan a atende e 
victima y a transporte cu urgencia pa hospital. Na e sitio mesora a yama e instancianan concerni pa 
bin haci un investigacion. 

Ooststraat 15 Cel: 564l702 


DRAGON 

CD & ELECTRONICS 


Mainstreel Sen Nicolas Tel. 564-3999 
open 9.0Q - 13.00 and 14.30 ■ 18.30 

LEJVEZHAIR ACCESSQRtES A BEAUTY SALON 

Ta fiffftrft piuduflaiuin di: 

DRFAMKinS O! IVF MiflAC! F 


L producto aki ta conlene 
OUve Oil y extractonan 
Herbal v cli JioFot 
iiguitlrjblrj F Irt suavisa. 
detnza cabeynan 
ihopi kru I of d ifici! pa 
maneja, laqancJo e cabey 
cu un Textura Sedoso y 
Faul pa pnña 


.ShAmpaa - Carnrtrtkinp*- Tlñtnnfjlar-r Onjanir. Raat 
S Pf'rn titalar - JUfnieFa Crrnm - Hairmrlk. 

Ta bende 

fila Brasilera pupies 
6 siman bieu(brindte) 
Yama 564-1977 
pa mas info 



Rfloft ycur and cat m 

v’u^v.atáoimvA.com 


WE HA VE SPECIAL RA TES fOR 
DOLLARRENTA CAR- ÁVtS 
. AND HERTZ 





YAMA NOS 

HOTLINE 

Z4 0RA DlSPONIBLrE 

733-8477 

MOMENTO, PA CUALKE INFORMACION 


Servicio pa Comunidad 

elefon di Emergencia' 


Number di emergencia 911 

Polis 

100 

Brandweer 

582-1108 

Ambulance O'stad 

582-1234 

Ambulance S.N. 

584-5050 

Hospital 

527-4000 

Centro Medico 

524-8833 


| Botica na Warda | 

Pabou di Brug: Botica 
Pariba di Brug: Botica 

h Dokter na Warda ■ 

Pabou di Brug: dr. Esschendal 
Pariba di Brug: dr,- 


| Otro Servicionan 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-5080 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Flubentud 131 

588-6138 

Accion Rescate 584-2718 

Centro Kibrahacha 588-3131 

Polis r 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

524-2424 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

CUENTA Dl BANCO: C.M.B. #229- 
82600. 

ABONEMENT Afl.25,00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor “Toko” Winklaar & 
Victor R. Winklaar 

REDACCION: noticia@awemainta.com. 

BENTA Dl AVISO: 

sales@awemainta.com 

iRIES 

new lights & bulbs 

SPARK PLUGS 
M 0 T 0 R 0 IL NGK 


PENNZOIL 
QUAKER 


AUTOLITE 
AC DELCO 
CHAMPION 


UNLIMITED 


& ENTERPRISES N.V. 


MORGENSTER # 12 - B TEL: 5831001 



Wj 


Bo Fuente Dl 
Sucesqs! 



PA LUNA 

- Bo no por baja di pom? 

- Bo ta dispuesto pa 

cambra bo birta ? 

* Anio purba q 
dr Dr. Larnpe 

* Sirt cirujia sin 

* Baja 10 kg pa luna 


Siadioriwcg 1& * Tek 588-0004 * 

Rcgistra awo! 

labco rtst A- 

MEDICAL / HOME HEALTHCARE 


RENTAL/SALE of Medical & Home- Healthcare 

* Whcclchaircs * Oxygen Conccntrators/Cylindcrs 

* Bcds 

* Walkcrs 

* Bathchair 

* Commodcs 

* Crutches / Canes ^5* f 


Tel: 582-6651 Fergusonstraat #52, Dakota 



Ditficulty Walking 
Reni a portable electro scooier 

(Fits in all cars, trucks, ■lllbs). 



Horoschoop 



Aries 21 Mrt -20 Apr 

Campana ta zona pa bo cu ta haciendo plannan pa futuro 


hunto cu bo ser stimá. Tur relacion awor ta bira dushi y ta 


sinta riba basenan firme. 


Ñ 


Tauro 21 Apr- 20 Mei 

Bo ta lanta cu deseonan nobo di disfrutá bida y di haci algun 
tipo di actividad unda bo tin cu pone bo den accion. 

Geminis 21 Mei- 20 Jun 

E bon suerte ta iluminá bo y no ta falta hende pa alegrá bo 
dianan compartiendo cu bo e mesun cos. Bo cas ta yena cu 
encanto y alegria. 



Cancer 21 jun- 20 jui 

Bo cas ta convertf awor den pas. Disfrutá di mayor compren- 
ciony armonia.Tur loketa decoracion,ta briya positivamente 
den bo cas.. 




Leo 21 Jul - 20 Aug 

Pone mayor atencion na tur cos relacioná cu arte. Probechá 
pa pidi e locual cu bo ta considerá husto pa bo, especial- 
mente relacioná cu bo trabou.. 




Virgo 21 Aug - 20 Sep 

Placa ta drentando bo cas, facilitando bo manera di au- 
mentá suerte y inversionnan cu awor ta lagando bo mira 
su frutanan.. 


m Libra 21 Sep - 20 Okt 

Bo ta rondoná awor di beyesa, encanto, carisma. Bo ta ocupá 
mas di bo aparencia personal. Ta momento di cambia bo 
peñá, maquiahe y cumpra paña nobo. 


TIPO Dl CAMBIO OFICIAL 

Valido pa 29 December 2011 


Placa Extranhero 

Bank Papieren 

Wisselen, Cheque Benta 

Reis Cheque en na 

Over Boekingen Publico 

USDollar 

1.77 

1.78 

1.80 

CANDollar 

1.72 

1.74 

1.76 

Engelse Pond Sterling 

2.68 

2.73 

2.79 

Zwitserse Frank per CHF. 100 

188.21 

188.93 

189.73 

Ned.Ant. Gulden perANG. 100 

98.00 

100.00 biljetten 100.20 
chq./overboeking 100.00 

Japanse yen perJPY. 10.000 

226.94 

229.01 

231.31 

Euro perXEU. 100 

227.48 

229.56 

231.87 



4 R U V ^ 


Provision di Devisa 1.3% 

Segun articulo 12 di Afkondigingsblad 
diAruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 


21 Okt-20 Nov 

j ta falta awor pa envolvi bo den temanan 
spiritual. Bo ta sinti bo mas incliná pa explorá den temanan 
religioso cu ta renobá bo fe. 




v 


m 


^Scorpio 


Inspiracion n 


£ 


Sagitario 21 Nov- 20 Dec 

Bo ta pone tur cos na cla, cu por pone bo sinti bon y tuma 
mas tempo di bo mes pa comparti den grupo. Bo sa awor 
masha bon unda bo kieryega. 




Capricornio 21 Dec - 20 Jan 

Bo trabou ta awor lo mas importante pa bo y bo ta den e 
mihor posicion pa destacá y triunfá den bo mes.. 


Aquarius 21 jan -20 Feb 

Paketá bo cosnan, ta tempo pa sali y explorá teranan nobo. 
Bo tin lus bérdé awor pa biaha. Probechá awor pa bishitá bo 
famia o amistadnan bieu.. 




PiSCiS 21 Feb - 20 Mar 

Bo por proyectá awor mas sensualidad, loke ta hiba bo pa 
sertur un estrea den arte di stima.Ta tempo di cuminsá haci 
transformacionnan den bo bida. 


BANC0 DICARIBE 

Accidente cu hende 
herida pa motibo di no 
a duna preferencia 


Diasabra anochi a drenta informe di un accidente cu hende herida na 
Hubadastraat, a dirigi polis como ambulance na e sitio. Na yegada 
di polis a compronde cu un auto bayendo nort no a para pa duna 
preferencia y ambos chauffeur a resulta herida. Na yegada di am- 
bulance nan a atende ambos dama y a transporta solamente un di 
e damanan mientras e otro a ser atendi na e sitio mes. 





fflCHtlKa Vóóf. VC"LKSH¥dEEtflL IfAK 


I li-t V\ it Gcle Kruis Aniba 

Srtuij [■?» Lm 4 p*ib(»! * AnibttKt fsnMtKtap 

informagion *A BIHK ew f!M sotof 


Ora bo tin sucu y bo tin sobrepeso,ta hopi impor- 
tante pa baha peso. Si bo ta baha peso,bo ta: 

- baha e riesgo di problema di curazon y adernan 

- baha e nivel di sucu; 

- reduci e cantidad di remadi; 

- reduci e nivel di cholesterol; 

- sintibo fisicamente mihor. 

Menos peso,mas saludabel! 


Pa mas informacion : 502-4444 


Trailer di palo cu tabata varios biaha 
den noticia a kima por completo 


Dialuna mainta durante e vuelo di control e he- 
licopter na disposicion di polis a nota cu tin un 
trailer di palo na Saliña cu tabata full na candela, 
a dirigi bombero na e sitio. Na yegada di bombero 
a combati e candela keriendo cu tin hende den 
e trailer pero esaki no tabata e caso. Esaki ta un 


trailer cu hopi biaha a aparece den noticia e.o. pa 
ladronicia, problema, bringamento, hincamento 
hasta na varios ocasion a bin haya lote di droga y 
cantidad di placa na e trailer aki. E habitantenan 
ta spera cu awor por tin un tiki mas trankilidad cu 
e trailer aki no ta habita. 

Tur cos akina mundo tin su ora y su tempo. 

Ora pa nace y ora pa muri, ora pa yora y ora pa hari. 

Ora pa keda keto y ora pa papia, ora pa stima y ora pa odia. 
Ora pa Guerra y ora pa paz." 

Predicador 3:1,2,4, 7,8 


Cu profundo tristesa na nos curason nos ta participa fayesimento 
tragico di nos esposo, yui, nieto, primo stima: 




Rudolfo Jean Jacques Sint Jago 

mihor conosi como "Rudolf, Gogo, Boné, Kabouter" 

*11-08-1975 1 26-12-2011 
(President di Stichting Aruba Miniatuur Salingboat, 
Presidentdi Kabouter Club) 


Na Nomber di su Esposa: Jessica Sint Jago - Martis 

Su Mama: Edwina Gonzalez-Vrolijk y Casa Joselito Gonzalez 

Tata: t Liberato Jean Jacques Sint Jago 

Su Wela y Mama stima: Ceferina Vrolijk-Geerman 

Su Suegronan: Jacinto y Annie Martis-Erasmus 

SuTantanan stima: 

Regina Vrolijk 
Sonia Vrolijk y yiunan 
Yolanda Vrolijk y yiunan 

Su Omo: Constantin Sint Jago y yiunan na Hulanda 

Su padrino: 

Fernando Kock 
Otilio Maduro 

Madrina: Carmen Maduro 

Su iha mescos cu ruman: Rudolfo Elton Vrolijk 

Primo y primanan 

Primo mas stima: John Martinus y famia 

Demas famia: Sint Jago, Martis, Gonzalez, Vrolijk, Geerman, 
Erasmus, Kock, Tromp,Tores, Briezen, Maduro,Thielman, Lampe, 
Statia, Muller, Simon, Gesterkamp, Janga, Neuman, Coffie, 
Goedgedrag, Jacumbino, Nicolaas, Martinus, Bislip, Mercera, Frans 
y demas amigo y conocirnan na Corsow, Bonaire y Hulanda. 
Ex-coleganan di Arugas,Two Brothers Racing Team, coredornan di 
Stichting Miniatuur Sailingboat,Team Nos cu Nos, Kabouter Club, 
Club di Harley Camacuri. 

Su Bon amigonan: Chibito, Gino, Danny, Fernando, Rodney, Rudi. 
Su amigo di Bonaire: Genaro Anthony. 

Acto di entiero lo tuma lugar Diabierna 6 di Januari 2012 di 12.30 
pa 2.30 na Aurora Funeral Home despues saliendo pa Santana 
Katoliko na San Nicolas, for di 12.30 restonan mortal di nos Rudolfo 
stima lo ta reposa na Aurora Funeral Home. 

Adres pa condolencia lo ta na Aurora Funeral Home (Cumana 76), 
Diahuebs 5 di Januari 2012 di 7:00 - 9:00 pm 

Nos ta pidi nos disculpa si den nos tristeza nos por a lubida un of 
otro famia. 


Auto a dal un peaton cu un impacto 
basta fuerte mande halto 




Diadomingo den e prome min- 
uutnan di e aña nobo a drenta 
informe di un accidente unda un 
auto lo a dal un peaton na altura 
di Maxis na San Nicolas, a dirigi 
polis como ambulance na e sitio. 
Na yegada di polis a compronde 
cu eToyotaTercel berde lo a dal 
un peaton mande halto bay dal 
riba e windshield, e peaton a 
resulta herida. Na yegada di am- 
bulance nan a atende e victima 
y a transporte cu urgencia pa 
hospital 

SIMAN pasa I Love Aruba a lanza 
su landmarkcuta movibel dilanti 


Ratland. Presente n'e ocasion ta- 
bata Prome Minister Mike Eman, 


Minister Otmar Oduber, Minister 
Mike de Meza y Minister Richard 
Visser p'asina comparti cu e ru- 
mannan Lejuezy invitadonan e 
bunita iniciativa aki. 

Minister Otmar Oduber for di 
cuminsamento a mustra un 
sosten grandi p'e concepto aki, 
specialmente cu ta bin di entre- 
penuernan hoben cu ideanan 
hopi positivo pa cu nos isla. 

E mandatario a duna di conoce 
cu I Love Aruba ta algo hopi bon 
pa cu promocion di nos isla y 


masainda e landmarkaki cu por 
wordo ubica na diferente parti 
di nos isla. 

Tanto turista como local ya caba 
den e dianan aki a saca diferente 
potret dilanti e landmark aki 
y a cuminsa comparti esaki cu 
famia yamigonan, specialmente 
haciendo uso di e rednan social. 
E tipo di promocion aki pa cu 
Aruba ta algo impagabel y ta 
mustra un imagen sumamente 
positivo di nos isla. 

Manera e rumannan Lejuez 


mes a bisa, kende t'e iniciador- 
nan di e bunita idea aki: "E ta 
simplemente Mi ta Stima Aruba 
y punto, ningun pero su tras". 

Minister Oduber a indica cu ide- 
anan asina, hunto cu e trabou 
duro di ATA y demas partnernan 
den e industria di turismo ta 
beneficia promocion di nos isla 
grandemente y ta danki n'e tra- 
bounan aki 2011 tabata uno hopi 
postivo den e mundo turistico 
y sigur por spera resultadonan 
positivo tambe pa aña 2012. 


Hincamento 
cu morto na 
Bonaire 


KRALENDIJK- Aña 2011 a sera cu un asesinato na 
Bonaire caminda un muher Boneriano a asesiná 
un homber yiu di Corsou despues di un pleito. 
Diasabra 31 decémber pa mas o ménos 05.00'or 
polisa haña un yamada pa un casodi maltratocu 
a tuma lugar na Kaya Hoba nr. 2, Rincon. 

E problema tabata entre e hómber di inicialnan 
M.G., nace na 1980 na Córsou y su amiga di ini- 
cialnan A.P., nace 1981 na Bonaire. 


Ta trata di un discusion cu a sali for di man di cual 
e hómber a wórdo hincá un biaha den su pecho 
y tabata sangra malamente. 

A hiba ámbos persona hospital dor di un persona 
cu a pasa wak nan, di cual e hómber a fayecé 
poco rato despues. 

A detené e muher y tin testigonan cu aworaki 
ta wórdo interogá dor de polis. Rechérche ta 
investigando e caso. 



















